Otvorena izložba faksimilnog izdanja Miroslavljevog jevanđelja - Glas Srpske\nSrna 22.01.2020 22:36\nBANjALUKA - U Kulturnom centru Banski dvor u Banjaluci večeras je otvorena izložba “Miroslavljevo jevanđelje”, faksimilno izdanje najstarije sačuvane srpske knjige pisane ćirilicom.\nIzložbu je organizovalo Udruženje “Suvereni vojni Viteški red Čuvari koplja Svetog Georgija”, a starješina udruženja u Banjaluci Goran Mećava rekao je da je ljepota ovog faksimila u tome što je danas veoma teško doći do originalne knjige.\n“Original se čuva u Beogradu i samo jedanput godišnje izađe u javnost i to na otprilike deset dana, a značj ovog faksimila je što ljudi imaju priliku da mu priđu, prelistaju, te vide sve iluminacije koje su rađene u njemu”, rekao je Mećava.\n“Miroslav je bio župan Zahumlja i jevanđelje je radio za sebe, ali ga je poklonio Svetom Savi, koji je krenuo na Hilandar, te je jevanđelje provelo 700 godina u Hilandaru”, naveo je Mećava.\n“Ovaj faksimil koji smo izložili trenutno je jedan od najkvalitetnije urađenih u svijetu i otkupile su ga brojne biblioteke univerziteta iz zemalja širom svijeta”, rekao je Mećava.\nMiroslavljevo jevanđelje je 2005. godine uvršteno u Uneskov registar svjetske dokumentarne baštine pod nazivom “Pamćenje svijeta” među 120 najvrednijih sačuvanih pokretnih dobara u istoriji.


U Srbiji 11.000 zatvorenika - samo 500 njih služi alternativne sankcije\nU Srbiji 11.000 zatvorenika – samo 500 njih služi alternativne sankcije\nU većini evropskih zemalja, sistemom alternativnih sankcija obuhvaćen je veći broj osoba u odnosu na one koji kaznu služe u zatvoru, a do kraja 2016. godine sličan nivo bi trebala da dostigne i Srbija.\nNa alternativni vid izvršenja kazne mogu biti upućena lica kojima je zaprećena kazna do tri godine zatvora ili ona koja imaju neplaćene novčane kazne koje ne mogu ili ne žele da izmire.\nOkrugli sto „Promocija alternativnih sankcija i Odeljenja za tretman i alternativne sankcije sa podrškom Evropske Unije“ koji je danas održan u sali Višeg suda u Zrenjaninu, organizovan je pri projektu „Jačanje sistema alternativnih sankcija u Srbiji“ koji finansira Evropska unija u saradnji sa Vrhovnim kasacionim sudom, Republičkim javnim tužilaštvom i Pravosudnom akademijom.\nSkupu su prisustvovale sudije, tužioci, predstavnici Kancelarije za alternativne sankcije u Zrenjaninu, kao i predstavnici lokalnih institucija. Cilj ovog okupljanja je unapređenje saradnje na lokalnom nivou u oblasti alternativnih sankcija.\n– Pravi naziv ove sankcije jeste – kazna rada u javnom interesu. Ona se izriče ljudima koji nisu počinili krivična dela da bi se obogatili, nego da bi mogli da prežive. Niko ne može biti nateran da prihvati kaznu rada u javnom interesu, to je kršenje osnovnih ljudskih prava, ali je ona bolja od obavezne sudske novčane kazne ili kazne zatvora. Na samom početku uvođenja ove mere, ljudi je nisu shvatali ozbiljno i zbog nepoštovanja iste završavali su u pritvoru. Sada su stvari drugačije, ali neprestano se mora raditi na edukaciji kako institucije tako i društva, rekao je Viljem Hrast, šef Odseka za alternativne sankcije Ministarstva pravde.\nOn je dodao i da zatvorski kapaciteti u Srbiji broje oko 9.000 mesta, a da se u njima nalazi preko 11.000 ljudi. Ukazao je i na meru štednje kroz ovu alternativnu sankciju, jer kako je naveo, dan u zatvoru građane koji pune državnu kasu košta oko 165.000 dinara.\nNa problem opterećenosti zatvora ukazao je i vođa tima projekta, Rodžer MekGarva.\n– U Srbiji imamo preko 11.000 zatvorenika, a samo 500 ljudi koji služe alternativne sankcije. Cilj projekta jesta jačanje sistema alternativnih sankcija, a dostignjuća će biti usvajanje Zakona o vanzavodskom izvršavaju sankcija i to se planira od septembra ove godine. Takođe, planirana je i obuka osoblja koje radi u zatvorima, ali i u kancelarijama poverenika. Želimo da se što više presuda donese sa altrenativnim sankcijama, zato nam je važna promocija, kako u medijima tako i među tužiocima, sudijama.\nTagovi alternativne sankcijesudtužilaštvozatvor\nIstraga protiv javnog izvršitelja zbog sumnje na zloupotrebu službenog položaja\nVićentije Darijević: Svako porodično nasilje je drugačije, ne postoji šablon\nJezero Rusanda proglašeno za zaštićeno područje\nVlasnik "Agroživa" ušao u fabriku - proizvodnja od ponedeljka


Crna Gora u vrhu destinacija za turiste iz Zapadne Evrope - Caffe Montenegro\n"Oba aerodroma dobro su počela sezonu, čak i iznad našihh očekivanja uzevši u obzir krizu u Ukrajini, pandemiju koja i dalje nije gotova... Do kraja maja imamo 460 hiljada opsluženih putnika, preko 1350 opsluženih vazduhoplova", kazao je Đoković i rekao da smo po broju putnika trenutno na 78 odsto u odnosu na rekordnu 2019. godinu.\nPrema njegovim riječima, Aerodromi bilježe veliki broj turista iz Srbije, Turske i Austrije, čemu je dodatno doprinijelo otvaranje avio linije Tivat - Istanul, ali i letovi Air Srbije Tivat - Niš i Tivat - Kraljevo.\nĐoković je kazao da je Crna Gora prema nekim istraživanjima u vrhu destinacija za koje su građani Zapane Evrope zainteresovani.\nGovoreći o kapacitetima za rad, Đoković je kazao da za sada imaju dovoljno dobre uslove ali ima prostora za napredak posebno na tivatskom aerodromu.\n"Imamo dovoljno kapaciteta za sad, broj putnka će da raste iz godine u godinu ali nama se infrastrukturni projekti gomilaju iz godine u godinu. U Aerodromima nije bilo nekih većih ulaganja već duže vrijeme, a posebno kada je riječ o komforu imamo velii prostor za poboljšanje", kazao je Đoković.\nOn je kazao da je ranije postojao autobuski prevoz od aerodroma od grada.\n"Mi smo imali prošle godine razgovore sa Glavnim gradom, da vidimo šta može da se odradi. Kada je riječ o Tivtu, Vlada radi na jednom projektu, planu za formiranje tvz. vodenog gejta koji bi vodenim putem mogao da prebaci turiste do Budve ili Bijele, ali i to je projekat koji se ne može očekivati ove sezone. Međutim vjerujem da će biti spreman za naredne sezone", kazao je Đukanović.\nGovoreći o liniji sa Saudijskom Arabijom, Đoković je istakao da je mala vjerovatnoća da će ta linija biti uspostavljena ove sezone.\n"Pandemija koronavirusa uticala je na smanjenje radne snage, aviokompanije su otpustile svoje radnike ili su neki izgubili licence. Oni su javili da imaju problem sa kabinskim osobljem, tako da je realnije da se linija uspostavi od naredne sezone", zaključio je Đoković.


I NIN nagrađuje film na FEST-u – NovostiDana.rs\nI NIN nagrađuje film na FEST-u\nBEOGRAD – Reditelj Slobodan Šijan, filmski kritičar iz Hrvatske Marko Njegić i njegov kolega iz Srbije, Dragan Jovićević, predstavili su se danas kao članovi žirija u takmičarskom programu „Granice“, u okviru 44. Međunarodnog filmskog festivala u Beogradu.\nFilmovi u kategoriji „Granice“ preispituju i brišu granice, s čim ima veze i ovogodišnji slogan FEST-a, a prikazuju sukob iskonskog i savremenog društva.\n„Dobro je što je uveden koncept nagrađivanja“, rekao je Šijan, dodajući da reditelji danas više tragaju za tematskim proširenjem.\nNjegić smatra da su filmovi iz programa „Granice“, koje publika ima priliku da pogleda na FEST-u, daju nešto novo i prelaze granice u estetskom i narativnom smislu.\nJovićević primećuje da naši reditelji nisu skloni eksperimentisanju.\nPo odluci žirija, najbolja ostvarenja u programu „Granice“ biće nagrađena NIN-ovom nagradom za najbolji film i Specijalnim priznanjem.\nU trci za nagradu u programu „Granice“ je 11 filmova: „Bunker“, „III“, „Demon“, „Evolucija“, „H.“, „Ludo“, „Mrvice“, „Noćna mora“, „Svinjari“, „Tag“ i „Tužni čas“, a publika ih tokom FEST-a može pogledati u Domu omladine Beograda i Dvorani kulturnog centra.\nSpecijalno za dame…\nBeograd se odužio Pekiću


Dimčić ostao na nogama\nLokalni sport - Sreda 30.05.2012 - 09:31\nKada su fudbalski izbori u pitanju ništa novo, sve se nastavilo da se odvija u najvećoj tajnosti po unapred spremljenom scenariju.\nTako je bilo i u petak uveče, 25. maja, kada se biralo rukovodstvo Okružnog fudbalskog saveza.\nMediji, osim jednog dopisnika prestoničkog sportskog lista, nisu pozvani iz predostrožnosti, jer može doći do neplaniranog incidenta, što se i pokazalo opravdanim.\nIzbori su, prema saznanjima OK radija od strane prisutnih delegata i gostiju, pa i pomenutog novinara, završeni u mučnoj atmosferi.\nIzabrani su stari kadrovi, za predsednika Dejan Ivanović, direktor FK Dinamo, a za sekretara Marko Dimčić,. sportski radnik.\n- Prvo, napravljena su dva bitna propusta, sekretar se birao pod tačkom razno, a potom je predsednik Ivanović glasao za oba kandidata - Igora Nikolića, pravnika u "Vodovodu" i već, sekretara Opštinskog fudablaskog saveza i Marka Dimčića, dotadašnjeg sekretara Okružnog saveza. Naravno da su njegovi glasovi bili nevažeći – ističe Dragorad Stanić, sportski novinar, jedini od predstavnika medija prisutan na izborima.\nBruka je, ipak, izbegnuta, zahvaljujući samom Dimčiću, uz pomoć Gorana Nastića, sekretara Dinama i predsednika Opštinskog fudbalskog saveza, kao i Dragana Stojanovića Firge koji je kandidovao Dimčića i vatrenim govorom snažno ga podržao što je uticalo na delegate da većinu glasova daju svom dojučerašnjem saradniku.


NE dozvolite da vas prevare! - Ozon Media\nSremska Mitrovica – Iz Udruženja „Daun“ iz Sremske Mitrovice upozoravaju sugrađane da su došli do informacija o tome kako jedno lice prikuplja novčana sredstva u ime osoba sa Daunovim sindromom, ali da sa istim nemaju veze i da ne znaju o kome je reč.\nPrema rečima Radovana Kekića, sekretara Udruženja pre nekoliko dana javljeno mu je da osoba koja se predstavlja kao Predrag Marijanović obilazi lokale u gradu i traži finansijsku pomoć kako bi se, navodno, organizovala radionica za osobe sa Daunovim sindromom.\nKako je objasnio Kekić, pomenuta osoba je konkretno ušla u jedan frizerski salon u gradu sa pričom kako će „Kulturno-prosvetna zajednica“?! organizovati radionicu za 36 osoba sa Daunovim sindromom na kojoj će te osobe imati priliku da na nekakvim lutkama prave frizure. O tome koja konkretno Zajednica je u pitanju nije bilo reči, ali da se zaista tiče osoba sa Daunovim sindromom Kekić ističe da bi znao o čemu je reč.\n„Mitrovačko Udruženje je jedino na teritoriji Srema koje isključivo okuplja osobe sa Daunovim sindromom, za koga pomenuta osoba prikuplja sredstva ne bih znao reći, ali za naše Udruženje i naše članove svakako ne. Ne bih želeo da Mitrovčani budu u zabludi i da misleći kako pomažu nama budu nasamareni. Mi sa našim sugrađanima imamo jako lep odnos i saradnju, naše Udruženje je proglašeno za najbolje u Srbiji kada je u pitanju Daun i nećemo dozvoliti da neko kvari lepu sliku o nama“, rekao je kratko Kekić.\nOn je još jednom upozorio Mitrovčane da dobro obrate pažnju kome doniraju novčana sredstva.


Tramp: Nema zavere s Rusijom - Sputnjik Srbija\nTramp: Nema zavere s Rusijom\nPredsednik SAD Donald Tramp izjavio je da članovi njegove predsedničke kampanje nisu učinili ništa neispravno i da zavere s Rusijom nema.\n„Rusija je počela svoju antiameričku kampanju 2014. godine, nedugo nakon što sam ja objavio da ću se kandidovati za predsednika. Uticaja na rezultate izbora nije bilo. Kampanja Trampa nije učinila ništa neispravno – zavere nema!“, napisao je Tramp na Tviteru.\nIz Bele kuće stiglo je saopštenje u kojem se navodi da je Tramp zadovoljan zbog toga što Milerova istraga pokazuje da nema zavere njegovog predizbornog tima s Rusijom.\nSpecijalni tužilac SAD Robert Miler danas je podigao optužnice protiv 13 Rusa i tri kompanije iz Rusije zbog „zavere protiv SAD“ i „prevare“, a u vezi s navodnom umešanošću Rusije u predsedničke izbore u Americi 2016. godine.\npredsednički izbori u SAD, zavera, optužnica, Donald Tramp


Zvanično: Simone Zaza je igrač Valencije | Ju1897.net\nZvanično: Simone Zaza je igrač Valencije\nObjavio: Gaetano Scirea u 13:49h / Kategorija: Zvanične vijesti\nJuventus je preko svog zvaničnog sajta obavestio javnost da je Simone Zaza postao igrač Valencije na trajnoj bazi.\nSimone Zaza je ispunio uslove iz ugovora o pozajmici, te je aktivirana klauzula o obavezi otkupa. Valencia će platiti Juventusu 16 miliona u dve rate, uz dodatna dva miliona bonusa. Plusvalenca nakon ove operacije je 3.7 miliona evra. Podsećamo, Juventus je već inkasirao pet miliona za pozajmicu igrača West Ham Unitedu, kao i dva miliona za pozajmicu Valenciji.


Beograđanka postaje zgrada suda - Društvo - Dnevni list Danas\nPočetna » Društvo » Beograđanka postaje zgrada suda\nZbog renoviranja Palate pravde pravosudne institucije se sele na različite lokacije u gradu\n0Piše: V. Jeremić 15. jula 2016. 10.03\nPrema saznanjima Danasa, doneta je odluka da se Krivično odeljenje Prvog osnovnog suda, zajedno sa Prvim osnovnim tužilaštvom preseli u zgradu SIV II na Novom Beogradu. Viši sud u Beogradu i Više javno tužilaštvo odlaze u Katanićevu ulicu u bivšu zgradu Vojnotehničkog instituta, a njima će se pridružiti i Krivično odeljenje Drugog osnovnog suda, kao i Drugo osnovno tužilaštvo. U prostorije nekadašnjeg Četvrtog suda u novobeogradskom Bulevaru Mihajla Pupina smestiće se zaposleni Krivičnog odeljenja Trećeg osnovnog suda i Trećeg osnovnog tužilaštva. Građanska odeljenja Drugog i Trećeg osnovnog suda odlaze u adaptirane prostorije u zgradi Beograđanke.\nU Ministarstvu pravde nam je objašnjeno da još uvek nije donesena konačna odluka o budućim lokacijama sudova. Kako nam je rečeno, pre nekoliko dana je održan prvi sastanak predstavnika ministarstva sa predsednicima sudova i javnim tužiocima tokom kojeg se razmatralo više opcija. Prema navodima ministarstva, cilj sastanaka je da se pronađe najadekvatnije rešenje za sve pravosudne institucije koje su bile smeštene u Palati pravde.\nSudovi će se seliti zbog toga što je planirana kompletna rekonstrukcija Palate Pravde koja se nalazi u beogradskoj Savskoj ulici. Ministarstvo pravde je raspisalo međunarodni tender za obavljanje ovog posla a pristigle ponude će biti otvorene 15. avgusta ove godine. U pozivu se navodi da će radovi trajati od trećeg kvartala ove, do trećeg kvartala 2018. godine, a posao će otići ponuđaču koji ispuni tražene kriterijume i ponudi najnižu cenu. Novac za renoviranje Palate pravde dobijen je iz kredita Evropske investicione banke.\nSindikat pravosuđa: Službenici neće da sele predmete\nPredsednica Sindikata pravosuđa Srbije Slađanka Milošević je povodom najavljene selidbe iz Palate pravde istakla da premeštanje predmeta iz jednog suda u drugi ne spada pod radnu obavezu zaposlenih pravosudnih službenika. Prema njenim rečima, sindikat će se oštro usprotiviti ukoliko se od zaposlenih u pravosuđu tokom sezone godišnjih odmora bude tražilo da presele predmete.\nMinistarstvo pravde, Palata pravdeBeograd\nZaštitnik: Izmeniti Sudski poslovnik radi zaštite identiteta deteta žrtve krivičnog dela


Evropski dan jezika > National relays\nPopis nacionalnih koordinatora\nSzéchenyi tér 7-8., 8. em. 821.\n+36 -1 -8966411\nSchulamt des Fürstentum Liechtenstein\nAustrasse 79, Postfach 684\n+42 3 236 6782\n+42 3 236 6771\nLanguage Policy Officer\nRuža Jovanović 27a\n+41 31 309 51 43\nUloga nacionalnog koordinatora\nKako bi koordinirali aktivnosti organizovane na nacionalnom nivou, Vijeće Evrope traži od država učesnica da nominiraju Nacionalnog koordinatora za EDL. Funkcija Koordinatora je da djeluje kao multiplikator za organizacije, škole i asocijacije, distribuirajući:\n- informacije od strane Vijeća Evrope (na primjer izjava za javnost Vijeća na Dan jezika, gdje su Koordinatori pozvani da je prevedu na nacionalne/lokalne jezike, novosti na web stranici);\n- promotivni materijal – plakati, naljepnice itd., koji su omogućeni organizatorima događaja u značajnim količinama od strane Vijeća Evrope svake godine.\nKoliko god je to moguće, Koordinatori su pozvani da vrše promociju Dana na nacionalnom/regionalnom nivou, te kroz medije, posebno naglašavajući web stranice EDL-a, i izvještavajući Vijeće Evrope o obilježavanju Dana unutar države.\nKoordinatori su pokrenuli nacionalnu EDL web stranicu u smislu broja događaja organizovanih u njihovoj državi.\nEDL Koordinatori rade na dobrovoljnoj osnovi i Vijeće Evrope priznaje njihov značajan doprinos sa zahvalnošću.\nDržave koje su trenutno bez Nacionalnih koordinatora...\nKao što je prikazano na mapi, određene države članice trenutno nemaju Nacionalnog koordinatora.\nKoordinator može biti individua ili postojeća struktura, koja je, idealno, već u kontaktu sa Vijećem Evrope – iako to nije neophodno.\nBilo koje strukture (centri/asocijacije/administrativne jedinice itd.) koje bi željele preuzeti ulogu Koordinatora između njihovih država i Vijeća Evrope pozvane su da kontaktiraju svoje nacionalne vlasti ili Vijeće Evrope.\nObrazac za narudžbu materijala\nU slučaju da ne postoji nacionalni koordinator za vašu zemlju ili nema više materijala, možete koristiti sljedeći obrazac kako biste naručili ograničen broj promotivnog materijala za vaš događaj povodom EDJ-a.\n(Također možete posjetiti stranicu 'Preuzimanja')


Ovacije za „Amanet“ na Filmskim susretima - juGmedia\nTriler koji je oduševio nišku publiku na Letnjoj pozornici\n“Amanet” će premijeru na međunarodnij sceni imati 4. septembra kada će u glavnom terminu od 21 čas, nastupiti u takmičarskom delu čuvenog filmskog festivala u Montrealu\nNIŠ – Debitantsko filmsko ostvarenje mladog reditelja Nemanje Ćipranića, nailo je na sjajnu reakciju publike na letnjoj pozornici Niške tvrđave.\nFilm “Amanet”, koji govori o tome na šta su sve ljudi spremni kako bi došli do svog cilja, pobrao je simpatije oko 3.000 ljudi koji su višeminutnim aplauzom pozdravili ekipu filma predvođenu Ljubomirom Bulajićem, Milenom Živanović, Danicom Maksimović, Goranom Radakovićem, Draganom Đukić i Nemanjom Ćipranićem.\n“Za sada smo više nego zadovoljni reakcijom publike na film i unapred se radujemo nastupima u Montrealu i Budvi, kao i početku redovnog prikazivanja u bioskopima, izjavio je Nemanja Ćipranić nakon naklona niškoj publici i dodao da dobar prijem filma kod domaće publike, predstavlja veliki podstrek pred nastup u Montrealu.\nVelika premijera, zakazana je za 14. oktobar u Sava Centru. Tada će publika imati priliku da do kraja otkrije ko je zapravo Viąnja, ko je Todor i ko su negativci a ko heroji, ako ih uopąte ima.\nFilmski festival LIFFE od 8 do 12. septembra\nProdaja ulaznica za susret Radnik- Voždovac\nBudući kuvari, učenici Ekonomske škole u Pirotu sa smera kulinarski tehničar ove škole kuvali su danas za najmlađe iz Predškolske ustanove ''Čika…


FK Slatina dočekuje Polom, ekipe u Borskoj okružnoj ligi igraju međusobne duele – RADIO TELEVIZIJA BOR\nFK Slatina dočekuje Polom, ekipe u Borskoj okružnoj ligi igraju međusobne duele\nBOR – Tokom vikenda igraju se utakmice šestog kola fudbalske Zone istok i Borske okružne lige.\nFudbaleri Slatine na svom terenu u nedelju dočekuju Polom iz Leskova, ekipu koja se nalazi u donjem delu tabele sa četiri osvojena boda. Fudbalska utakmica Bor 1919:OFK 019 zakazana za nedelju u Zaječaru odložena je za 30. septembar.\nObe ekipe imaju po osam osvojenih bodova i nalaze se na deobi šestog, sedmog i osmog mesta sa Lužnicom. Slatina je posle pet odigranih kola na deobi četvrtog i petog mesta sa devet bodova.\nU ostalim utakmicama fudbalske Zone istok u subotu Balkanski u Dimitrovgradu dočekuje Tanaska Rajića, Brodoremont u Kladovu u gradskom derbiju dočekuje Đerdap, a Knjaz u Trgovištu dočekuje Branik. Dan kasnije Lužniva dočekuje Senjak, Hajduk Veljko u Negotinu igra protiv BSK-a iz Bogovine, a Jedinstvo u Pirotu dočekuje ekipu Rajko Mitić.\nNa tabeli je prvi balkanski iz Dimitrovgrada sa 12 bodova, slede Tanasko Rajić iz Pirota i negotinski Hajduk Veljko sa bodom manje. Na začelju tabele su Polom i Jedinstvo iz Pirota sa po četiri boda, Branik sa tri, dok je BSK iz Bogovine jedina ekipa koja u pet utakmica nije izborila ni jedan bod.\nU Borskoj okružnoj ligi ekipe sa područja Bora uglavnom igraju međusobne duele. Brestovac u subotu u 15 sati i 30 minuta dočekuje Krivelj, a Zlot u istom terminu dočekuje Šarbanovac. Nemetali u Donjoj Beloj Reci dan kasnije dočekuju Rudnu Glavu.\nU ostalim utakmicama u subotu se u Donjem Milanovcu sastaju Poreč i Mladost, a u nedelju Blizna dočekuje Ključ iz Podvrške, Polet u Jabukovcu dočekuje Radnički, a Sloga u Kobišnici dočekujue Urovicu.\nU ovom rangu takmičenja prva na tabeli je i dalje Sloga iz Kobišnice sa svih pet pobeda u dosadašnjem delu prvenstva. Sledi Blizna sa 12 i BSK sa deset bodova. Najbolje plasirana ekipa iz Bora je Šarbanovac koji je na četvrtom mestu sa devet bodova, koliko imaju i Brestovac i Krivelj, ali Šarbanovac ima utakmicu manje. Zlot je na deobi sedmog i osmog mesta sa sedma bodova. U dnu tabele je čak pet ekipa sa po tri osvojena boda. Uz Nemetale iz Donje Bele Reke tu su Mladost, Radnički, Poreč i Polet.\nŽenski fudbalski klub „Stol“ u četvrtom kolu Druge ligi grupa jug u subotu u 16 sati na stadionu u Donjoj Beloj Reci igra protiv gradskog rivala ekipe „Rudar“.\nTags: Bor, bor 1919, Brestovac, fudbal, fudbaleri, grad bor, Krivelj, nemetali, Šarbanovac, Slatina, Zlot\nPrevious Završnica turnira „Srećno 2020“\nNext Završen turnir u malom fudbalu „Srećno 2020“\nEvropska nedelja sporta i ove godine u Boru


Laguna - Bukmarker - Prikaz knjige Suzan Orlin „Kradljivac orhideja“ – Prilagođavanje - Knjige o kojima se priča\nPažnju novinarke „Njujorkera“ Suzan Orlin privlači tekst o krađi retkih i zaštićenih orhideja iz floridske močvare zvane Državni rezervat Fakahači. Njena intuicija pokazuje se tačnom na suđenju kradljivcima: konsultantu za hortikulturu Džonu Larošu i trima njegovim pomoćnicima iz indijanskog plemena Seminola. Štaviše, strašću za cvećem i prirodom, radoznalošću duha i ekscentričnošću, Laroš se pokazuje ne samo kao vredan istraživanja nego i kao model čoveka kakav bi i Suzan Orlin možda volela da bude. Upoređujući se sa njime, zaključuje da je postala osoba u čijoj naravi ima premalo mesta za strasti prema bilju i strasti, uopšte. Razlike između nje i Laroša se neizbežnim poznanstvom pojačavaju ali, kroz rad glavne junakinje, i smanjuju: dok je on fasciniran sposobnošću biljaka da se adaptiraju i mutiraju, Suzan je verovala da je za ljudsko biće adaptiranje pomalo sramna vrsta bega; ali pod uticajem Džona kao ličnosti ona piše knjigu kako bi i sama osetila strast kakvu kolekcionari orhideja gaje prema tom cvetu. Adaptirajući se novom svetu koji je otkrila, ona postaje nedosledna na najbolji mogući način, u svakom slučaju dovoljno dobar da ga, izvan stranica knjige, reditelj Spajk Džonz oseti kao izazov da adaptira roman Suzan Orlin „Kradljivac orhideja“ u veoma gledan film čiji će naslov, nimalo slučajno, biti: „Adaptacija“. (Film je drugačiji od romana koliko i Suzan od Laroša: ona se prilagođava njemu koliko i scenarista Čarli Kaufman njenom romanu.)\nSvet rezervata Fakahači se sa svojom galerijom švercera i Indijanaca koji imaju posla s njima, opasnih kornjača ili krvoločnih kajmana, pokazuje glavnoj junakinji kao sasvim izvoran i drugačiji od svih koje je do tada upoznala. Laroševa predanost i harizma toliko utiču na Suzan da postaje opsednuta željom da vidi izrazito retku orhideju–duha, koju ovaj pustolov želi da klonira ne bi li se obogatio i, u isti mah, neutralizovao učinke nezakonske preprodaje ove biljke usled koje bi ona mogla da izumre. Suzan ne uspeva da vidi žuđeni cvet ali je dovoljno inicirana da završi roman o orhidejama i njihovom sakupljaču, knjigu koja je u potpunom duhu prirode priče i razlika naravi njenih protagonista: crnohumorna, cinična, ironična i – pošto i kroz bilje, i međuljudske odnose, na kraju slavi prilagođavanje – antinarcistička.


Sa sahrane ubijenih u Kumanovu, Priština, 26. maj 2015.\nOsnovno javno tužilaštvo za organizovani kriminal i korupciju objavilo je da sprovodi opsežni istražni postupak o nedavnim dešavanjima za vreme policijske akcije u Kumanovu.\nU saopštenju se navodi da se očekuju veštačenja dokaznog materijala i podseća se da je pred istražnim sudijom u prethodnom postupku izvedeno 30 osoba, kojim je izrečena mera pritvora u trajanju od 30 dana.\nViše detalja o ovom predmetu iz Javnog tužilaštva ne daju, zbog, kako kažu, osetljivosti predmeta i obima događaja o kojem se sprovodi istraga.\nU međuvremenu, u makedonskoj javnosti su podeljena mišljenja o sahrani devetorice kosovskih Albanaca koji su poginuli u sukobu sa policijom u Kumanovu, koja je organizovana u utorak sa najvećim vojnim počastima kao da se radi o herojima.\nIz Ministarstva spoljnih poslova Makedonije kažu da saznanja sa Kosova govore da sahrane nisu organizovale državne institucije Kosova, već udruženja veterana.\nProfesor Vladimir Pivovarov, raniji šef vojne obaveštajne službe, kaže da to što se ljudi koji su u Makedoniji okvalifikovani kao teroristi na Kosovu dočekuju kao heroji znači da u regionu još postoje radikalni elementi.\n“Ukoliko to nije zvanični državni čin, to znači da u našem okruženju u regionu imamo radikalnih nacionalista koji sanjaju o velikim državama i o prekrajanju granica, znači da su to pojedinci i da to moramo gledati kao takav čin”, smatra Pivovarov.\nProfesor Alajdin Demiri ističe da se epitet “heroji” ne odnosi na događaj u Kumanovu, nego na učešće tih ljudi u prethodnim ratovima.\n“Oni su heroji Kosova s obzirom na sve ratove u kojima su učestvovali. Treba se tačno znati da su oni bili učesnici u ratu za oslobađanje Kosova, učestvovali su u ratu u Preševu, a veliki deo njih su bili glavni nosioci i učesnici, to što se naziva komandanti u ratu iz 2001. godine”, komentariše Demiri.\nDemiri ne osporava kriminalnu prošlost ubijenih kosovskih Albanaca i baš je to, prema njegovom mišljenju, dovoljan znak da su bili podložni manipulacijama. On tvrdi da bi eventualni međuetnički konflikt najviše štetio Kosovu, Albaniji i Albancima u Makedoniji.\nO ovoj situaciji zasada nema komentara većih partija Albanaca u Makedoniji.\nSvoj stav nam je jedino saopštio pokret BESA. Oni kažu da se svi učesnici u ratovima prema kosovskim zakonima sahranjuju na taj način, pa se zato ne radi o nikakvoj provokaciji sa Kosova.\n“Smatramo da Prištini nije u interesu destabilizacija Makedonije, već dobri susedski odnosi i saradnja na visokom nivou”, dodaju u pokretu BESA.\nOni pozivaju nadležne institucije da izađu sa kompletnim informacijama o sukobu u Kumanovu, jer, prema njihovim saznanjima, naoružana grupa nije imala nameru da izvrši teroristički čin, nego su bili izmanipulisani od nekih političkih subjekata.


Standard: SAD ruše Kurtija zbog sporazuma Vučića i Tačija - Dijalog.net\nNaslovna Politika Standard: SAD ruše Kurtija zbog sporazuma Vučića i Tačija\nBeč, 20. mart 2020. godine – Sukob u vladajućoj koaliciji na Kosovu nije izbio zbog epidemije ili vanrednog stanja, već zato što stari kadrovi vladajućeg Demokratskog saveza Kosova po zadatku administracije Donalda Trampa ruše vladu Aljbina Kurtija.\nSve to kako bi se realizovao sporazum predsednika Srbije i Kosova, Aleksandra Vučića i Hašima Tačija, koji uključuje i razmenu teritorija, piše austrijski dnevnik Standard.\n“Prošle sedmice se bivši kosovski ministar spoljnih poslova Skender Hiseni iz DSK sastao sa njim (Grenelom) u SAD. Od tada se sve odvija jako brzo. Grenel očigledno želi po svaku cenu da sruši vladu Aljbina Kurtija, kako bi na brzinu u stražnjoj sobi realizovao već odavno razrađeni dil koji su postigli srpski predsednik Aleksandar Vučić i kosovski predsednik Hašim Tači“, piše austrijski dnevnik.\nPrema pisanju dnevnika, u protekle dve godine su brojni lobisti, među njima i oni iz Austrije, učestvovali u forsiranju tog “netransparentnog i ozloglašenog plana“.\n“Grenelu je najbitniji predsednik Donald Tramp, koji po svaku cenu pre jesenjih izbora želi da pokaže još jedan spoljnopolitički uspeh. Grenel zato treba da realizuje istorijski sporazum između Kosova i Srbije. To, međutim, ovako na brzinu i ovako netransparentno nije moguće sa sadašnjim premijerom Aljbinom Kurtijem. A i što se sadržaja tiče, Kurti nikada ne bi dozvolio da, kao što to žele lobisti oko Trampa, deo sporazuma bude i razmena teritorija po etničkom kriterijumu“, piše dnevnik.\n“Međutim, Tačija, bivšeg komandanta OVK, je zbog njegove ratne prošlosti lako uceniti. Nije isključeno ni da završi pred sudom za ratne zločine“, piše list.\nStandard podseća da su se 4. marta Tači i Vučić u Beloj kući sastali sa Trampovim zetom Džaredom Kušnerom i savetnikom za nacionalnu bezbednost Robertom O’Brajanom.\nSada je Grenel, piše list, preduzeo i sledeće korake.\nOn je preko Tvitera poručio da niko neće “ishitreno nastupati” i da neće biti “velikog sporazuma“, ali “čini sve da se ukinu takse od 100% na srpsku robu, koje je još uvela prethodna vlada Kosova kako bi sprečila razmenu teritorija po etničkom principu, kakvu su dogovorili Tači i Vučić“, piše dnevnik.\nPoteze SAD, koje prete povlačenjem svojih vojnika sa Kosova i obustavljaju ekonomsku pomoć Kosovu, prema pisanju Standarda, mnogi već odavno nazivaju ucenom.\n“Očigledno je u svakom slučaju da građani Kosova nisu transparentno informisani o svim tim dešavanjima, i da zbog krize sa virusom i onako žive pod tenzijom. Reformsko krilo DSK koje predvodi predsednica parlamenta Vjosa Osmani protivi se raskidanju koalicije sa Samoopredeljenjem, ali do sada nije uspelo da se za to izbori“, konstatuje dnevnik.\nStandard piše da je i nemačka kancelarka Angela Merkel, koja je proteklih godina suprotno volji Trampove administracije sprečavala dogovor koji bi uključivao i razmenu teritorija, u sredu, 18. marta održala videokonferenciju sa Aleksandrom Vučićem. “Ona očigledno teži da EU u dijalogu (Srbije i Kosova) i dalje ima noseću ulogu, kako se sprečio opasni Grenelov dil“, ocenjuje list.\nList u komentaru zaključiuje da su promene granica po etničkom kriterijumu na Balkanu uvek rezultirale ratovima, velikom ljudskom patnjom i progonima, ali da “populistički nacionalisti na Balkanu, koji su danas podložni ucenama zbog ratnih zločina, i dalje žele takve promene granica“, prenosi Euractiv.\nOznakeAleksandar VučićAljbin KurtiHašim TačiRičard Grenel\nPrethodno Tokom vanrednog stanja moguće pojačano nasilje prema ženama i deci\nSledeće Inicijativa A11: Neophodno je hitno preduzimanje mera za zaštitu najugroženijih tokom borbe protiv korona virusa\nGligorijević: Zašto sam ugasila Vučića\nBeograd, 29. mart 2020. – Juče se na konferenciji za novinare u Palati Srbija dr Predrag K…\nTop Tags Pravosuđe evropske integracije OCD istraživanje Civilno društvo mediji Društvo konkurs lokalna samouprava Srbija i Evropska unija vladavina prava Vlada Republike Srbije mladi Evropska komisija Evropska unija


Kvartalni monitor: Mogući pad BDP-a Srbije u ovoj godini od 3 odsto | Slobodna reč\nKvartalni monitor: Mogući pad BDP-a Srbije u ovoj godini od 3 odsto\nBEOGRAD – Prema procenama autora ekonomskog biltena Kvartalni monitor, pad BDP Srbije u ovoj godini zbog negativnog uticaja epidemije korona virusa mogao bi da iznosi tri odsto. Kako se navodi, takav pad bi mogao da dovede do gubitka više desetina hiljada radnih mesta i do povećanja stope nezaposlenosti na 13-14 odsto do kraja godine. Prema rečima glavnog urednika Kvartalnog monitora Milojka Arsića, očekuje se da bi fiskalni deficit Srbije u 2020. mogao da iznosi 7-8 odsto BDP, uz povećanje janog duga na oko 28 milijardi evra do kraja godine. Kako je objasnio, to bi dovelo do povećanja javnog duga sa\n52, na više od 60 odsto BDP. On očekuje i zastoj u prilivu stranih direktnih investicija, koje u ovoj godini neće moći da pokriju deficit tekućeg računa platnog bilansa, ali ni da doprinesu privrednom rastu u istoj meri kao ranije. U analizi Kvartalnog monitora je navedeno da će Srbija u prvom udaru krize imati manji pad BDP od većine drugih evropskih zemalja, što je posledica manje ranjivosti domaće ekonomije zbog njene strukture, jer se u većoj meri oslanja na egzistencijalne proizvode poput hrane, kućne hemije i stanogradnje, za kojim tražnja u krizi nije značajno pala. Ocenjeno je i da su bile adekvatne mere Narodne banke Srbije, kao što su smanjenje REPO stope i povećanje dinarske likvidnosti kroz otkup dršavnih hartija od vrednosti i devizne likvidnosti kroz svop transakcije. Tri makroekonomska indikatora za koje se prema analizi Kvartalnog monitora ne očekuje pogoršanje u ovoj godini su tekući deficit, koji će najverovatnije da se smanji usled većeg pada uvoza od pada izvoza, inflacija, koja će ostati niska i stabilna na nivou od oko 1,5 odsto, i kurs dinara u odnosu na evro, koji će ostati približno nepromenjen. Prema rečima Arsića, oporavak srpske ekonomije zavisiće u velikoj meri od brzine oporavka ekonomije Evropske unije, kao najvećeg trgovinskog partnera.\nPrethodni članakNovi saziv Skupštine Bujanovca – Lekcija iz demokratije\nSledeći članakZavod za javno zdravlje: Još 18 pozitivnih u Vranju


Redizajn prvog srpskog portala "Nadlanu.com"\nRedizajn prvog srpskog portala „Nadlanu.com“ – Personal magazin\nPrvi srpski portal Nadlanu.com redizajniran je u stilu modernog informatora i vodiča kroz multimedijalne sadržaje i interesovanja široke „onlajn“ populacije modernih stavova. Jedna od najdinamičnijih i najposećenijih veb-lokacija u Srbiji…\nPrvi srpski portal Nadlanu.com redizajniran je u stilu modernog informatora i vodiča kroz multimedijalne sadržaje i interesovanja široke „onlajn“ populacije modernih stavova. Jedna od najdinamičnijih i najposećenijih veb-lokacija u Srbiji modernizovana je sadržajno, stilski, grafički i funkcionalno, sa primarnim ciljem da posetiocima olakša put do relevantnog sadržaja, osveži i unapredi iskustvo u korišćenju.\nPremijera značajnih noviteta za Dan žena simbolično ukazuje na istinsku raznovrsnost posetilačke publike Nadlanu.com, u kojoj dominiraju mlađe i dinamične, zaposlene osobe. Velikim delom su to upravo pripadnice lepšeg pola kojima je novo uredništvo portala na čelu sa Milanom Kamponeskim, jednim od najpoznatijih srpskih blogera, spremilo i „live“ iznenađenje.\n„Veliki rast posećenosti, koji je tokom protekle godine više nego učetvorostručen, ubrzao je unapređenja koja redovno sprovodimo kako bismo ostali prepoznati kao odlična platforma za prisustvo i oglašavanje brendova“ – istakao je tim povodom Uroš Ignjačević, direktor Trident Media Grupe u okviru koje posluje Nadlanu.com.\nGrafička i funkcionalna komponenta portala razvijane su zbog toga u skladu sa aktuelnim globalnim trendovima i iskustvima najbolje prakse.\n„Vreme velikih i lenjih horizontalnih portala prolazi“ – objašnjava Velibor Antić, online direktor Trident Media Grupe. „Portali danas doživljavaju pravi zaokret i sve više podsećaju na blogove zato što se menja način na koji ljudi dolaze do ponuđenog sadržaja, reaguju i dele ga sa okruženjem. Takozvane ‘landing’ stranice su zapravo te koje se najčešće dele i koriste u daljoj komunikaciji, i kada neko otvori tu stranicu –treba mu omogućiti najjednostavniji put za sledeći korak“, ilustruje Antić.\nSegmenti Nadlanu.com su sada stilski unificirani, svaka kategorija i potkategorija obezbeđuju trenutnu prepoznatljivost celine, a time i intuitivnost u kretanju po portalu. Uveden je i novi sistem pretrage na portalu koja funkcioniše po principu izbora sa padajuće liste, što je i svojevrstan kuriozitet među portalima u Srbiji.\nRedizajn prvog srpskog portala „Nadlanu.com“ was last modified: March 8th, 2013 by Redakcija\nlivenadlanu.comportalredizajnsrpski portalWeb portal


Poverenik za zaštitu informacija od javnog značaja Rodoljub Šabić rekao je za Insajder.net da je u poslednjih nekoliko meseci protiv njegovih rešenja za dostavljanje informacija od javnog značaja pokrenuto više upravnih sporova nego u poslednjih 11 godina\n„U poslednje vreme intenzivno se pokreću sporovi protiv mojih rešenja. U poslednjih nekoliko meseci podneto je 12 upravnih sporova, što je više nego u poslednjih 11 godina“, izjavio je Šabić za Insajder.net.\nPoslednji takav slučaj je zahtev Višeg javnog tužilaštva za pokretanje upravnog spora protiv rešenja poverenika da se Insajderu dostavi službena beleška o razlozima za nepokretanje istrage o padu vojnog helikoptera u martu prošle godine.\nViše javno tužilaštvo nije postupilo po nalogu poverenika da Insajderu dostavi službenu belešku o razlozima za nepokretanje istrage o padu vojnog helikoptera u martu prošle godine, a zakonski rok za dostavljanje beleške je istekao u sredu.\nPrema informacijama koje je Insajderu dostavila kancelarija poverenika za informacije od javnog značaja, protiv odluka ove institucije i ranije su podnošene tužbe, ali su sudovi svaki put bili na strani kancelarije poverenika i prava javnosti da dobije informacije.\nTužbe vid pritiska na rad poverenika\nU prethodnim godinama većina tužbi protiv odluka poverenika bila je na inicijativu nižih tužilaštava – opštinskih i tada okružnih – i njih je odbio ili odbacio tada Vrhovni sud Srbije, odnosno od 2010. Upravni sud.\nSamo u jednom slučaju, na inicijativu Višeg suda u Beogradu, Upravni sud je delimično uvažio tužbu i predmet vratio na ponovni postupak, u kom je poverenik doneo istu odluku, koja nije osporena.\nPre tužbe VJT na odluku poverenika na zahtev Insajdera, u oktobru je direktor JP Aerodrom Vladica Đurđević podneo tužbu Upravnom sudu nezadovoljan zbog toga što je poverenik za informacije od javnog značaja naložio JP Aerodrom da Južnim vestima dostavi dokumentaciju u vezi sa sistematizacijom radnih mesta.\nIpak, Ministarstvo odbrane ubedljivo prednjači po broju tužbi protiv poverenika – čak devet povodom rešenja o dostavljanju informacija Fondu za humanitarno pravo, o kojima Upravni sud još odlučuje.\nTužba koju je Republičko javno tužilaštvo podnelo na inicijativu Ministarstva odbrane protiv odluke poverenika za informacije od javnog značaja da dostavi Fondu za humanitarno pravo informacije o oficirima Vojske Jugoslavije Mladenu Ćirkoviću i Goranu Jevtoviću u delu javnosti je ocenjena kao pritisak na rad nezavisnih istitucija.\nNa pitanje Insajdera zbog čega se broj upravnih postupaka protiv njegovih rešenja povećao u poslednjih nekoliko meseci, Šabić nema odgovor.\n„Tužilaštvo može da traži poništenje mog rešenja ako sam povredio zakon ili naneo štetu javnom interesu. Vi meni recite da li sam ja to radio i zbog čega se pokreću sporovi protiv mojih rešenja“, kaže Šabić za Insajder.net.\nSLUČAJ PADA HELIKOPTERA: UMESTO INFORMACIJA SPOR PROTIV POVERENIKA\nInsajder je tražio kopiju službene beleške o razlozima za nepokretanje istrage o padu vojnog helikoptera u martu prošle godine pošto nam je potvrđeno da tužiteljka Gordana Jovanović, koja je vodila predistražni postupak, nije potpisala odluku o tome da se ne pokrene istraga. Umesto postupajućeg tužioca takvu odluku je u formi službene beleške potpisala nadređena tužiteljka Nataša Krivokapić.\nDa u slučaju pada vojnog helikoptera nema osnova za pokretanje krivičnog postupka Više javno tužilaštvo je saopštilo osam meseci pošto je postupajuća tužiteljka Gordana Jovanović okončala postupanje u ovom slučaju. Obrazloženje takve odluke nalazi se u službenoj belešci koju je Više javno tužilaštvo odbilo da dostavi Insajderu.\nPodatke o Malom proglasili tajnom od nacionalnog značaja\nPoverenik za informacije od javnog značaja Rodoljub Šabić Slučaj pada helikoptera\n← REM: SNS i SPS se najviše oglašavali tokom izborne kampanje\nPolitičari i tajkuni kontrolišu medije kroz budžetsko finansiranje i oglašavanje →


CDU i dalje najjača stranka u Saksoniji-Anhalt - Radio Forum - Programm - COSMO - Radio - WDR\nNa izborima u saveznoj zemji Saksonija-Anhalt najviše glasova osvojila je CDU, premijera Rajnera Hazelofa (Rainer Haseloff). Na drugom mestu, ali sa znatno manje glasova, je AfD. SPD i stranka Levice ostvarili su slabiji rezultat nego na prethodnim izborima, Zeleni su ojačali, a u parlamant se ponovo vraćaju Liberali.\nHrišćansko-demokratska unija (CDU) osvojila je daleko najviše glasova na izborima u saveznoj zemlji Saksonija-Anhalt – 37,1 odsto. U odnosu na izbore iz 2016. godine to je skok za 7,4 odsto. Na drugom mestu sa 20,8 odsto glasova (-5,3) je desničarska Alternativa za Nemačku (AfD). Stranka Levice je osvojila 11 odsto (-5,3) glasova, SPD 8,4 (-2,2). Stranka Zelenih ima 5,9 odsto glasova (+0,8), a sa osvojenih 6,4 odsto glasova u parlament te savezne zemlje ponovo ulazi Liberali iz Stranke slobodnih demokrata (FDP).\nCDU i dalje najjača u Saksoniji-Anhalt\n03:40 Min.. Verfügbar bis 07.06.2022.\nIako su predizborne ankete predviđale tesnu trku između stranaka CDU i AfD, Demohrišćani su osvojili daleko više glasova, a zasluge za to se pripisiju prvenstveno dosadašnjem premijeru Rajneru Hazelofu, koji više od deset godina predvodi vladu Saksonije-Anhalt. Gostujući na javnom servisu ARD, Hazelof je kazao: „Zahvalan sam svim građankama i građanima što su se velikom većinom opredelili za demokratiju i time se jasno ogradili od desničarske politike. I da smo zadržali naš imidž, i da kao demokrate možemo da branimo snažnu demokratiju u Saksoniji-Anhalt.“\nČetiri moguće koalicije\nHazelof sada ima više mogućnosti za formiranje koalicije. Do sada je predvodio široku koaliciju svojih Demohrišćana, Socijaldemokrata i Zelenih, takozvanu "Kenija-koaliciju". Ono što je svakako isključeno, jeste koalicija sa strankom AfD, što je Hazelof tokom predizborne kampanje više puta ponavljao. CDU takođe isključuje mogućnost formiranja koalicije sa strankom Levice, koja je na ovim izborima od svih stranaka izgubila najviše glasova, 5,3 odsto, ali ipak sa 11 odsto glasova ostaje na trećem mestu po snazi. Socijaldemokrate koje su do sada bile deo vladajuće koalicije, ostvarile su do sada najslabiji rezultat u Saksoniji-Anhalt. Ipak, jedna od mogućnosti je takozvana „Mala-koalicija“, koju bi činile CDU i SPD.\nSa nešto više osvojenih glasova nego na prošlim izborima, Zeleni se nadaju da će i dalje biti deo vlade. Gostujući na javnom servisu ARD, kandidatkinja te stranke Kornelija Lideman je kazala: „Naravno da premijer Hazelof sada može da odluči da li želi da nastavi sa koalicijom koja će više investirati u zaštitu klime ili će se opredeliti za opciju koja će tu temu kočiti.“\nVeliki test pred parlementarne izbore\nDeo vladajuće koalicije sada bi mogli da budu i Liberali (FDP) koji su nakon deset godina ponovo ušli u parlament. Zajedno sa CDU i SPD oni bi mogli da budu deo takozvane „Dojčland koalicije“, ili takozvane „Jamajka koalicije“ zajedno sa CDU i Zelenima. Kako će izgledati nova vladajuća koalicija u Saksoniji-Anhalt, trebalo bi da bude poznato narednih sedmica. U svakom slučaju izbori u toj saveznoj zemlji su bili poslednji pred parlamentarne izbore koji se održavaju 26. septembra i smatra se da su ti izbori veliki test za nemačke političke stranke. Premijer Saksonije-Anhalt, Rajner Hazelof je uveren da stranke Unije CDU/CSU i na saveznom nivou mogu da ostvare jednako dobar rezultat.\nStand: 07.06.2021, 18:23


Stečajni upravnici izvukli iz Srbije 20 miliona eura › Made-in-Germany.rs\nU Srbiji je stečajnim upravnicima na ime nagrada, od kada su one uvedene sredinom 2005. godine, isplaćeno čak 1,82 milijarde dinara, što je oko 15 miliona eura! Kada se na ovo doda još 519 miliona dinara na ime naknada za rad, dobije se iznos veći od 2,3 milijarde dinara, koliko je stečajnim upravnicima ukupno isplaćeno od prodate imovine preduzeća u stečaju, pišu „Večernje novosti“.\nTrenutno se upravnici sa zvaničnom licencom staraju o imovini vrednoj 284,5 milijardi dinara ili oko 2,5 milijardi eura, koliko prema zvaničnim podacima, iznosi likvidaciona vrednost imovine 1.901 od ukupno 1.949 srpskih preduzeća u stečaju.\nPrema važećim propisima, uspešni stečajni upravnici imaju pravo na posebne nagrade za svoj rad, a visina nagrade ne zavisi od broja predmeta. Međutim, šansa za nagradu uvećava se sa većim brojem slučajeva na kojima upravnik radi, pa tako imamo situaciju da od 329 aktivnih stečajnih upravnika, njih 54 ne vodi ni jedan slučaj. Sa druge strane, ima i onih upravnika koji istovremeno vode i više od 30 stečajnih postupaka!\nUbedljivi prvak po broju stečajnih postupaka koje istovremeno vodi je Petar Vulović iz Kraljeva, inače stečajni upravnik u čak 39 firmi, od kojih je 27 privatnih, a 12 sa većinskim društvenim, odnosno državnim kapitalom. Iza njega su Drakul Igor iz Beograda i Pešić Dragan i Mile Denić iz Leskovca, svaki sa po 20 stečajnih slučajeva, a još 53 upravnika angažovana su u više od 10 preduzeća istovremeno. Po podacima Agencije za licenciranje stečajnih upravnika, samo 57 ljudi rešava sudbinu čak 787 srpskih firmi u stečaju!\nU Agenciji za licenciranje stečajnih upravnika (ALSU) kažu da je bilo situacija da se stečajnom upravniku isplati iznos preliminarne nagrade, a da se u „konačnom“ zbiru po zaključenju stečaja ispostavi da na nju nije imao pravo.\n– Bilo je i takvih situacija. Ukoliko je iznos naknade nakon prodaje imovine manji od preliminarne, upravnik je dužan da vrati razliku. Međutim, najčešće se dešava da nema sredstava za isplatu nagrade pre prodaje, već se ona isplaćuje posle prodaje stečajne mase.\nRekorder po iznosu primljene nagrade je Milorad Dostanić iz Sremske Mitrovice, koji je 2009. godine dobio nagradu od čak 43 miliona dinara za vođenje stečaja u „Agrorumi“. Ovaj upravnik javnosti je postao poznat po slučaju firme „Srem“ iz Šida, za koju je 2008. godine dobio nagradu od 31,8 miliona dinara. Uprava kriminalističke policije MUP-a Srbije istražuje slučaj ove firme, kao primer privatizacije kroz stečaj, a prve procene ukazivale su da je državni budžet oštećen za najmanje četiri miliona eura. Imovina ovog giganta bila je procenjena na 28 miliona eura, mada je za Dostanićevog mandata prodata za samo 11 miliona eura, a u predmetu se pominju i malverzacije sa oranicama…\nPrema podacima u koje su „Novosti“ imale uvid, jedan stečajni upravnik pominje se dva puta u „prvih pet“ najvećih isplaćenih nagrada. Stevan Moldovan je za stečajne postupke „Bačke“ iz Sombora i „Keramike“ iz Kanjiže dobio 10 i 8,7 miliona dinara nagrade. Radmila Bukarica, stečajni upravnik „PIK Bečej pivare“, dobila je 2011. godine nagradu od 9 miliona dinara, dok je Radomiru Kuburoviću isplaćeno 8,5 miliona dinara za vođenje stečaja zemljoradničke zadruge „Bajina Bašta“.\nOdređivanje visine nagrada za rad stečajnih upravnika u nadležnosti je privrednih sudova. Nagrađivanje zavisi od stečajne mase, a što je postupak složeniji, poverioci namireniji i stečaj kraći, to je i nagrada stečajnog upravnika veća. Stečajni upravnici međutim, mogu da dobiju i pozamašne preliminarne nagrade tokom stečajnog postupka, a nakon njegovog okončanja svode se računi i utvrđuje konačan iznos nagrade.\nAktivni licencirani stečajni upravnici „podeljeni“ su po privrednim sudovima koji im dodeljuju slučajeve. Najmanje stečajnih upravnika je u Privrednom sudu u Nišu, gde je od 25 aktivnih upravnika, angažovano samo njih 17. U novosadskom sudu od 47 upravnika, angažovano je 33. Stoprocentno angažovanje upravnika prisutno je u samo tri privredna suda: u Sremskoj Mitrovici i Požarevcu po sedam upravnika i u Zaječaru devet upravnika. Beograd, sa najvećim brojem stečajnih postupaka, od 96 aktivnih stečajnih upravnika, ima angažovano njih 79.\nOd MiG na 29/07/2014 / AKTUELNO, BLOG / Ostavite komentar


Podignuta optužnica za ratni zločin protiv Viškovića iz Vlasenice - Zvornicki.ba\nPodignuta optužnica za ratni zločin protiv Viškovića iz Vlasenice\nTužilaštvo BiH podiglo je optužnicu protiv Gorana Viškovića zbog zločina protiv čovječnosti počinjenog na području Vlasenice i Milića.\nTužilac Posebnog odjela za ratne zločine podigao je optužnicu protiv Viškovića, zvanog Vjetar, rođenog 1954. godine u Vlasenica, koji se nalazi na izdržavanju kazne zatvora.\nOptuženi se tereti da je u periodu od aprila 1992. godine do kraja 1993. godine, u okviru širokog i sistematičnog napada usmjerenog protiv bošnjačkog civilnog stanovništva na području opština Vlasenica i Milići, kao pripadnik Vojne policije Vojske Republike Srpske – VP 7926 Milići, učestvovao u progonu bošnjačkog civilnog stanovništva.\nPrema navodima optužnice, optuženi je u više navrata, uniformisan i naoružan, zajedno sa njemu poznatim vojnicima, učestvovao u nezakonitom oduzimanju fizičke slobode bošnjačkog civilnog stanovništva i njihovom odvođenju u prostorije SJB Vlasenica, Opštinskog suda i zatvoreničkog objekta “Sušica”. Nad njima su počinili druga nečovječna djela u namjeri nanošenja ozbiljne fizičke ili psihičke povrede ili narušenja zdravlja kod većeg broja civila nesrpske nacionalnosti.\nOsim toga, tereti se da je lično učestvovao u ubistvima osam civila bošnjake nacionalnosti, koji su bili zatvoreni u zatvoreničkom objektu “Sušica” u Vlasenici. Počinjeni zločini izazvali su veliki strah za živote i sigurnost kod civila bošnjačke nacionalnosti koji su ostali živjeti na području Vlasenice nakon aprila 1992. godine.\nNavode optužnice Tužilaštvo će dokazivati pozivanjem 44 svjedoka, vještaka sudske medicine i prilaganjem više desetina materijalnih dokaza. Optužnica je proslijeđena Sudu BiH na potvrđivanje.


28. November, 22:40\nDejan Savić u Banjaluci: Proslavljeni vaterpolista na sastanku u Gradskoj upravi (FOTO) 0 Podijeli Podijeli na facebook Podijeli na twitter Podijeli na viber Pošalji na mail\n18.11.2021. / 13:08\nProslavljeni vaterpolista i selektor vaterpolo reprezentacije Srbije Dejan Savić posjetio je Banjaluku i došao na sastanak u Gradsku upravu.\nKako Mondo nezvanično saznaje Savić je došao na sastanak povodom osnivanja Visokog savjeta u banjalučkoj Gradskoj upravi koji je planiran za sutra u 12 časova.\nPrema našim saznanjima, ovaj proslavljeni vaterpolista bi trebalo da bude član Visokog savjeta za sport.\nIz GU juče je najavljeno osnivanje Visokog savjeta, koji će biće sastavljen od stručnjaka iz raznih oblasti, s ciljem da oni svojim znanjem, iskustvom i reputacijom predlažu, razmatraju i utiču na odluke koje se donose u korist građana Banjaluke.\n"Važno je istaći da je riječ o samostalnom, nezavisnom i stručnom tijelu, koje nema karakter organa vlasti, ali će svojom stručnošću i iskustvom biti uključeno u donošenje odluka od važnosti za Banjaluku i njene građane", saopšteno je iz GU.\nSastav Visokog savjeta biće predstavljen u petak, 19. novembra.\nDejan Savić Banjaluka sport


Van kontrole - Internet ogledalo\nYou are at:Home»Magazin»Arhiva»197»Van kontrole\nNedavno globalno istraživanje sprovedeno od strane kompanije Kaspersky pokazalo je da 52% roditelja poverava deci da upravljaju svojim aktivnostima na internetu i veruje da njihova deca znaju za granice kada je reč o vremenu koje provode onlajn. Međutim, 70% roditelja priznaje da oni sami provode previše vremena onlajn, a gotovo tri četvrtine (72%) smatra da internet i korišćenje mobilnih uređaja generalno ometa porodični život.\nNema sumnje da digitalne aktivnosti mogu stvoriti zavisnost i ozbiljno odvratiti decu od avantura u stvarnom svetu. Međutim, više od polovine savremenih roditelja veruje svojoj deci kada je reč o vremenu provedenom na internetu i, što je još interesantnije, ova praksa je uobičajenija među očevima. Tate izgleda imaju više poverenja da će njihova deca znati kada treba da naprave pauzu, gotovo 3 od 5 (57%) zauzima ovaj pristup, u poređenju sa manje od polovine (48%) mama…


Rama-Prozor.Info • Pogledajte kako policija iznosi goste iz kafića\n18.10.2020 18:11 Objavio:B.D. Komentari:0\nkafić policija živinice\nNestao policajac iz Bugojna koji je bio na godišnjem, potraga u tijeku\nElvis Šarić iz Đurđevika kod Živinica vlasnik je lokala “Caffe Lounge Legato” u kojem je sinoć oko 23 i 15 intervenirala policija. Na reakciju policije žalio se i Šarić a na videu koji je ustupio "Avazu" vidi se kako policajci doslovno iznose goste iz objekta.\n"U moj kafić, koji vodim sa svojim bratom, maksimalno može stati 80 ljudi a sinoć je bilo 20 - 25. Oko 23 i 15 stiglo je više patrola policije. Bavim se glazbom i u svom lokalu pravimo svirke uživo. Na videu se sve jasno vidi. Gosti iz našeg lokala se na silu tjeraju. Nije bilo potrebe za tim postupcima", kaže ogorčeno Šarić za "Avaz".\n"Policajac R.F., mi je osobno prijetio i rekao mi da nikada neću raditi dok je on u policiji. Podnijet ću i ja protiv njih krivičnu prijavu jer nije pošteno. Za druge objekte nema koronavirusa, samo za moj ima", kaže Šarić.\nKažnjen je i s 400 KM a pojašnjava da ga najviše boli nepravda jer je kafić nekoliko stotina metara od njegovog uredno radio i nakon ponoći.\n"U kafiću u blizini koja je imala 10 prijava, živinička policija nije došla niti jednom", kaže na kraju Šarić.\nIz policije Tuzlanske županije nisu se oglašavali o sinoćnjoj situaciji u Đurđeviku.


Grad prodaje zaplenjene stvari - aparat za kokice, tende, reklamne panoe - Novi Sad\n19:09:00 30.09.2020, Komentara: 0\nNovi Sad – Gradska uprava raspisala je javni oglas za prodaju aparata za kokice, tendi i reklamnih panoa koje je oduzela inspekcija.\nU oglasu se navodi da je ovim predmetima istekao rok čuvanja i da se svi prodaju u viđenom stanju bez prava kupca na naknadne reklamacije po pitanju kvaliteta i nedostataka. Svim predmetima ovo je druga prodaja.\nNajviša cena je data za uređaj za kokice čija je početna cena 35.000 dinara, dok je depozit za učešće u licitaciji 7.000 dinara. Četiri tende ponuđene su po početnim cenama od 3.150 do 6.300 dinara, sa depozitima od 1.000 ili 1.300 dinara, kao i šest različitih reklamnih oznaka i panoa po početnim cenama od 1.750 do 3.850 dinara uz depozite od 500 ili 1.000 dinara.\nSvi predmeti koji su u ponudi se mogu pogledati u petak, 2. oktobra u magacinu u Ulici Đorđa Rajkovića 6, od 10 do 12 časova, uz prethodnu najavu.\nLicitacija će biti u utorak, 6. oktobra u 9 časova u Plavoj sali Skupštine grada u Žarka Zrenjanina 2. Drugi detalji javnog oglasa o uplati depozita i podnošenju prijave se mogu videti u oglasu na www.novisad.rs.


Veći roditeljski dodatak stiže od sledeće nedelje - Ozonpress :: internet portal\nTag: dodatak, roditeljski\nOd 1. jula, kada stupi na snagu Zakon o finansijskoj podršci porodici, biće znatno uvećan roditeljski dodatak za podsticaj rađanja.\n2286 ukupnih pregleda 2 dnevna pregleda\njeeeeee 25/06/2018 u 11:32 Odgovori\nA koliko je onih od 35. do 39. godine koje su rodile?? Što ste ozbacili ovu starosnu grupu??\nRibolovac 26/06/2018 u 13:56 Odgovori\nIzgleda da ce srbi pod jednu krusku, sa ovakvim zenama necemo daleko dogurati, cast pojedinkama, zene pre svega da budu majke, pa majke da imaju prioritet prilikom zaposljavanja!\nVlasko 26/06/2018 u 15:02 Odgovori\nMozda kad bi plata bila veca od 25000 pa da mladi parovi mogu sebi da priuste dom i da zasnuju porodicu bez kredita ili zajmova. Ali kao i uvek, bagra za vlasti menja teze i okrece cinjenice.


U bratunačkim školama nije zabilježen nijedan slučaj zaraze virusom korona - infoBirač\nNačelnik opštine Bratunac Nedeljko Mlađenović upoznao je na posljednjem sastanku članove Štaba za vanredne situacije da se u svim bratunačkim školama redovno odvija nastava, te da nije zabilježen nijedan slučaj zaraze virusom korona ni kod zaposlenih niti kod učenika u lokalnim obrazovnim ustanovama.\nDirektor bratunačkog Doma zdravlja Aleksandar Vasić je istakao da u Bratuncu, već treći dan, nije registrovan nijedan slučaj zaraze virusom korna, kao i da se nijedna osoba ne nalazi pod nadzorom, odnosno u kućnoj izolaciji.\n– Sva testirana lica su negativna i niko nije prijavljen sa simptomima, koji ukazuju na moguće prisustvo virusa. Ima samo sezonskih alergijskih reakcija, pa je povećan broj djece na pregledima – rekao je Vasić.\nŠtab je, u skladu sa najnovijim zaključkom Republičkog štaba za vanredne situacije, donio odluku o produženju mjera zaštite od širenja virusa korona do 12.oktobra.


Telefonske linije za pružanje podrške starijim i osobama sa invaliditetom\nOd 1. aprila u funkciji je pet telefonskih linija za pružanje psiho- socijalne podrške, prvenstveno namijenjene starijim I osobama sa invaliditetom u doba pandemije Covid 19, a koje je otvorio Savez slijepih Crne Gore u saradnji sa Crvenim krstom Crne Gore.\nJedna od prvih usluga koje su namijenjene ovoj ciljnoj grupi je otvaranje telefonskih linija za podršku i to:\n• u Pljevljima pozivom na broj 069194460,\n• u Bijelom Polju na broj 069194461,\n• u Nikšiću na broj 069194473,\n• u Budvi pozivom na broj 069194474 i\n• u Podgorici pozivom na broj 069194471.\nTelefonske linije, centri otvoreni su u pomenutim gradovima, ali starije i osobe s invaliditetom mogu da pozovu iz svih gradova Crne Gore bilo koji call centar.\nRadno vrijeme pomenutih centara je svakog radnog dana od 9 h do 12 sati. Tokom aprila zabilježeno je 100 primljenih poziva. Iz Saveza slijepih Crne Gore ovim putem ohrabruju i pozivaju sve starije i osobe s invaliditetom da pozovu call centre, informišu se, dobiju adekvatnu psiho-socijalnu podršku.\nOtvaranje telefonskih linija realizuje se u okviru projekta “Jačanje otpornosti starijih osoba i osoba sa invaliditetom tokom COVID -19 i budućih kriza”, koji je podržan od strane Evropske Komisije, Austrijske agencije za razvoj i Austrijskog Crvenog krsta. Opšti cilj projekta je da doprinese jačanju otpornosti starijih i osoba sa invaliditetom na Zapadnom Balkanu tokom Covid-19 virusa i budućih kriza, a realizuje se i u Albaniji, Bosni i Hercegovini, Srbiji, Sjevernoj Makedoniji i Kosovu.\nTelefonske linije za pružanje podrške starijim i osobama sa invaliditetom,\nsavez slijepih Crne Gore,


Šćekić, Nurković i Parača obišli gradilišta na dva putna pravca | Opština Berane\nŠćekić, Nurković i Parača obišli gradilišta na dva putna pravca\nPredsjednik opštine Dragoslav Šćekić sa saradnicima, ministrom saobraćaja i pomorstva Osmanom Nurkovićem i direktorom Uprave za saobraćaj Savom Paračom, obišao je gradilište putnog pravca Berane-Lubnice-Kolašin i gradilište magistralnog puta Berane-Petnjica.\nU radnoj posjeti opštini Berane danas su boravili ministar saobraćaja i pomorstva Osman Nurković sa saradnicima i direktor Uprave za saobraćaj Savo Parača sa saradnicima.\nPovod posjete je realizacija projekata koje Ministarstvo saobraćaja i pomorstva i Uprava za saobraćaj sprovode na teritoriji opštine Berane. Takođe, kako se radi na izgradnji puteva Berane-Lubnice- Kolašin i Berane-Petnjica, u sklopu radnog obilaska terena, obiđena su gradilišta na pomenutim dionicama.\nPredsjednik opštine Dragoslav Šćekić izrazio je zadovoljstvo što se kapitalni projekti realizuju na teritoriji opštine Berane, ističući njihov značaj za valorizaciju resursa koje naša opština posjeduje na dobrobit svih građana.\n„Za opštinu Berane projekti koji se trenutno realizuju su veoma važni i samo povezivanje, kako ruralnih sredina, ali i susjednih gradova, će uticati na svakodnevni život građana i lakše funkcionisanje u svakom pogledu“, kazao je Šćekić.\nPored jako izazovnih dionica na rekonstrukciji puta Berane-Lubnica-Jezerine sa izgradnjom tunela Klisura i rekonstrukciji regionalnog puta R-20 Berane – Kalače, dionici Berane – Podvade, dinamika izvođenja radova je na zadovoljavajućem nivou, pri čemu je akcenat na kvalitetu izvedenih radova, zajednički je stav sagovornika.\nRazgovor je bio prilika da se riješe neke dileme i izađe u susret zahtjevima stanovnika našeg grada, vezano za rekonstrukciju saobraćajnica. A kako je kazao ministar Nurković, prioritet je kvalitet izvedenih radova, a ne manje važno je da će ove saobraćajnice povećati bezbjednost i sigurnost učesnika u saobraćaju.\nDirektor Uprave za saobraćaj Savo Parača predstavio je prisutnima dinamiku izvođenja radova na ovim lokalitetima, ali i planove Vlade i Uprave za saobraćaj za naredne projekte. Kako je istakao, “kvalitet izvođenja radova se prati u kontinuitetu, možemo biti zadovoljni sa do sada izvedenim radovima”.


Windows 10 prestigao Windows 7 po tržišnom učešću? – BiGportal.ba\nWindows 10 prestigao Windows 7 po tržišnom učešću?\nPodaci koje je nedavno objavio NetMarketShare pokazuju da Windows 10 još uvek ima problema da prestigne Windows 7 na tržištu, ali druga analitička kompanija – StatCounter – tvrdi da Microsoftov najnoviji operativni sistem trenutno drži vodeću poziciju kada je tržišno učešće u pitanju.\nPrema statistici za jul, Windows 10 je svoje tržišno učešće uspeo da poveća sa 46,75% na 47,25 procenata. Istovremeno, Windows 7 nastavlja da pada, pa sada drži 39,06 procenata tržišta, naspram junskih 39,63 procenta. Razlika između dve verzije Windowsa se povećava svakog meseca, a Windows 10 će ovim tempom uskoro držati 50% tržišta.\nOstale verzije Windowsa su poprilično daleko iza, a Windows 8.1 sada se nalazi na 7,56 procenata Windowsa računara što predstavlja pad od 7,7 procenata u odnosu na jun.\nWindows 7 se polako približava projektovanom prestanku podrške. Operativni sistem je objavljen 2009. godine, a trebalo bi da u januaru 2020. prestane da dobija podršku. Microsoft je već započeo sa agresivnim forsiranjem Windowsa 10, zahtevajući od partnera da najnoviji operativni sistem implementiraju umesto Windowsa 7.


Tanjug 7. aprila 2021. 13:29\nBEOGRAD – Nova merna kola „Infrastrukture železnica Srbije“, koja je proizvela ruska kompanija „Tvema“, tokom prethodna četiri meseca prešla su srpskim prugama više od 1.000 kilometara, sprovodeći probna merenja stanja koloseka, saopštilo je ovo javno preduezeće.\nTokom probnog perioda ispitivane su sve karakteristike ovog, za naše prilike jedinstvenog vozila za kontrolu koloseka, kao što su brzina, kočenje i ponašanja mernih kola na našim prugama, navodim se u saopštenju.\nObjašnjava se da šinsko vozilo „sever 1435“, snima i prati tehničke parametre železničkog koloseka, da bi se na osnovu dobijenih informacija konstatovalo stanje pruge i utvrdili svi drugi elementi od značaja za održavanje koloseka.\n„Ovo je prvi put nakon četiri decenije da je ‘Infrastruktura železnica Srbije’ nabavila merna kola za potrebe merenja geometrije koloseka i tehnički nadzor nad srpskim prugama. ‘Infrastruktura železnice Srbije’ do sada je imala samo jedna merna kola, nabavlena pre punih četrdeset godina, sa prevaziđenom tehnologijom merenja i sa skromnim tehničkim mogućnostima“, naglašava Infrastruktura železnica.\nDodaje se da su do sada uz uspešno testiranje obavljene obuke operatera i mašinovođa.\n„Tokom probnih ispitivanja merna kola „sever 1435“ korišćena su na barskoj pruzi do Valjeva, na trasama Beograd – Šid, Beograd – Niš, zatim Niš – Zaječar, Senta – Subotica, kao i na deonici od Beograda preko Pančeva do Tomaševca, Orlovata i Kikinde. Ove nedelje „merna kola su prošla i kroz nekoliko beogradskih tunela kako bi se utvrdilo stanje šina i geometrije koloseka“, navodi Infrastruzktura železnica Srbije.\nNova merna kola „Infrastrukture železnice Srbije“ uspešno su okončala i merenje geometrije koloseka na novoizgrađenoj trasi pruge za velike brzine od Beograd Centra do Stare Pazove, na kojoj radove izvode kineske kompanije, što dodatno ukazuje da će ona imati veliki značaj i za verifikaciju radova i prijem novoizgrađenih pruga po najvišim evropskim standardima, ocenjuje JP „Infrastruktura železnica Srbije“.\nNapominje se da stručnjaci Mašinskog fakulteta u Beogradu sada rade na dinamičkom i statičkom ispitivanju mernih kola, i dodaje da su svi dosadašnji rezultati kao i rad na terenu dobili najviše ocene.\nInfrastruktura železnica ističe da je ovo vozilo opremljeno najsavremenijim beskontaktnim sistemom merenja geometrije koloseka koji omogućava obavljanje pregleda velikom brzinom, a inovativni softver „Integral“ omogućava pregled podataka u realnom vremenu uz mogućnost njihove analize.\nUgovorna vrednost ovih mernih kola je oko 2,2 miliona evra, a sredstva su obezbeđena iz kredita Evropske banke za obnovu i razvoj.\nNova merna kola tipa „sever 1435“, koja proizvodi ruska kompanija „Tvema“ duga su 25 metara i poseduju tri merna sistema – inercijalni beskontaktni sistem za merenje geometrije koloseka po standardu EN 13848, zatim sistem za merenje profila šina, kao i sistem za video nadzor,piše u saopštenju.\nDodaje se da postoji mogućnost ugradnje većeg broja dodatnih funkcija.\n„Nabavkom novih mernih kola stvaraju se uslovi da se u narednom periodu intenzivno nastave aktivnosti na tekućem održavanju pruga, stvore uslovi za bezbedniji i redovniji železnički saobraćaj, dužina laganih vožnji smanji, a velika investiciona ulaganja i projekti rekonstrukcije i modernizacije železničke infrastrukture koji su u toku valorizuju u punoj meri“, naglašavase u saopštenju.\nRuska kompanija „Tvema“ je svetski lider u proizvodnji i primeni sistema za dijagnozu železničke infrastrukture, a do sada je ostvarila saradnju na tržištima 38 zemalja na pet kontinenata, navodi „Infrastruktura železnica Srbije“.


Kosovska Policija: Radoičić se tokom provere vratio u centralnu Srbiju - Radio Kosovska Mitrovica\nKosovska Policija: Radoičić se tokom provere vratio u centralnu Srbiju\n4. February 2022, 12:21 -> 15:53\nKosovska policija potvrdila je danas da se potpredsednik Srpske liste Milan Radoičić, nakon što je pokušao da uđe na KiM preko administrativnog prelaza Brnjak, vratio u centralnu Srbiju.\nPolicija je u dnevnom izveštaju navela da se Radojičić, dok su ga policijski službenici proveravali, vratio u centralnu Srbiju, preneli su prištinski mediji.\nPortal Kalkso prenosi da se Radoičić nalazi na listi tužilaštva u Uroševcu, zbog slučaja „Brezovica“ i da su mu na Brnjaku ostala dokumenta. Portal takođe navodi da u ovom slučaju nije reč o istrazi ubistva Olivera Ivanovića.\nKosovski policijski inspektorat preporučio je suspenziju trojice policajaca koji su bili na radnom mestu na prelazu Brnjak.\nPre nekoliko nedelja SAD su Radojičića stavile na svoju crnu listu.\nSpecijalne snage kosovske policije u decembru prošle godine i početkom januara uhapsile su nekoliko osoba zbog, kako je tada saopšteno u Prištini, primanja mita i zloupotrebe službenog položaja prilikom izgradnje na Brezovici.\nBeograd je tada saopštio da je reč o brutalnom pokušaju zastrašivanja srpskog naroda u pokrajini i novom teroru premijera privremenih prištinskih institucija Aljbina Kurtija.


Usmeni prevod na italijanski jezik - MS Translation Team\nUsluge usmenog prevođenja na italijanski jezik podrazumevaju usluge simultanog i konsekutivnog prevođenja. Bez obzira na vid događaja koji organizujete, odgovorićemo na sve vaše individualne zahteve i potrebe, posvećeno i analitički, u cilju najkvalitetnijeg prevoda na italijanski jezik. Usluga kvalitetnog usmenog prevođenja jedan je od esencijalnih faktora uspešnosti vaših sastanaka, konferencija, poslovnih foruma, službenih poseta.\nSimultano prevođenje na italijanski jezik, podrazumeva usluge profesionalnog prevođenja prilikom kojeg naši profesionalni prevodioci, najčešće u tandemu, u prevodilačkoj kabini, prevode govoreći skoro istovremeno sa govornikom, dok slušaoci slušaju prevod preko bežičnih slušalica. Ove usluge koriste se za prevođenje vaših konferencija, simpozijuma, poslovnih foruma i drugih događaja koje organizujete, a koje podrazumevaju veći broj učesnika. Simultano prevođenje zahteva odgovarajuću tehničku opremu, ali istovremeno štedi vreme i ne remeti dinamiku vašeg skupa.\nKonsekutivno prevođenje na italijanski jezik podrazumeva prevodilačke usluge u kratkim odlomcima, posle izlaganja govornika. Ova tehnika prevođenja pogodnija je za prevođenje na manjim sastancima koje organizujete, u okviru manjih radnih grupa. U skladu sa uslovima, ova vrsta usluga profesionalnog prevođenja ne zahteva specifičnu tehničku opremu.


Milanović: Smenjen sam tokom istrage ubistva Ćuruvije jer sam „uznemirio JSO“\nMarija Vučić i Vladimir Kostić\nMarija Vučić i Vladimir Kostić | 21. feb 2017.\nLjubiša Milanović, operativac „Poskoka“, svedočeći na suđenju za ubistvo Slavka Ćuruvije, rekao je da je tokom istrage došao do informacije da su eventualni izvršioci ili logistička podrška pri ubistvu novinara bila dvojica pripadnika Jedinice za specijalne operacije. Ubrzo nakon toga premešten je na drugo radno mesto, pošto mu je rečeno da je „uznemirio Jedinicu“.\nMilanović kaže da je „Poskok“, specijalna radna grupa osnovana sa ciljem da se rasvetle ubistvo Ćuruvije, Ivana Stambolića i atentat na Ibarskoj magistrali, formiran na njegovu inicijativu, ali se on tamo zadržao kratko (od novembra 2000. do marta ili aprila 2001. godine), jer je „sklonjen odatle“.\n„Radio sam na slučaju otmice u Vojvodini. Otmičar je bio Zoran Popović, koji je ubijen pre par godina u Južnoj Americi. Tokom razgovora s njim, dobio sam informaciju o tome da su eventualni izvršioci ili logistika pri izvršenju ubistva Slavka Ćuruvije bili ljudi iz JSO-a, Zoran Pavković Kik i Dejan Žarković“, rekao je Milanović.\nHteo je, kaže, da njih dvojicu dovede na ispitivanje preko Milorada Ulemeka Legije, komandanta Jedinice za specijalne operacije, zbog čega je, kako se seća, razgovarao s njim u nedelju, u 13 sati.\nDogovorili su se da Legija dovede Pavkovića i Žarkovića na razgovor u ponedeljak, ali je već u 16 sati istog dana Milanović pozvan u MUP, gde mu je rečeno da je „uznemirio Jedinicu“.\n„Od ponedeljka do petka se nije dešavalo ništa, a u petak sam dobio rešenje o premeštaju, koje mi je po odluci Sretena Lukića (u to vreme general-pukovnik, pomoćnik ministra policije, osuđen u Hagu za ratne zločine, prim. nov.) uručio načelnik ‘Poskoka’ Mile Novaković. Tu je bio i ministar (Dušan Mihajlović, prim. nov.). Novaković je održao govor pred svima, pohvalno se izrazio o mom radu i rekao da sam sklonjen. Premešten sam iz Republičkog MUP-a u Odeljenje za strance Gradskog SUP-a. Onima koji su ostali u ‘Poskoku’ bilo je zabranjeno da imaju bilo kakav kontakt sa mnom, tako da nisam upoznat s njihovim daljim radom“, rekao je Milanović.\nMilanović je posvedočio i da je informacija o mogućoj umešanosti pripadnika JSO u ubistvo Ćuruvije, koju je trebalo proveriti, bila prva i jedina informacija do koje je došao „Poskok“, da je napisana i zavedena.\nMeđutim, kaže da, kako je čuo, nje više nema.\n„Operativni rad Dragana Karleuše bio je i ostao nula“\nMilanović kaže da je on predložio Miletu Novakoviću da formiraju „Poskok“, ali pošto, kaže, nije imao želje da ide na kolegijume i da se bavi administracijom, formalni načelnik je bio Novaković.\n„Ja sam postao operativni izvršilac, tako da sam bio upoznat sa svim krivičnim delima na kojima se radilo (Ćuruvija, Stambolić, Ibarska) i koordinisao sam rad“, kaže ovaj operativac.\nFormalno je bio zadužen za Ibarsku magistralu, dok je šef radne grupe za istragu o ubistvu Ivana Stambolića bio Gvozden Gagić, dok je Dragan Karleuša radio na ubistvu Slavka Ćuruvije.\n„Karleuša je sticajem okolnosti ostao u ‘Poskoku’, na molbu Novakovića, jer je bio u dobrim odnosima s njim. Dobio je na značaju i jer ga je ministar Mihajlović iz privatnih razloga stavio opet na to mesto, a svi smo bili iznenađeni time, jer je njegov operativni rad bio i ostao nula“, kaže Milanović.\nLukić pred ministrom: Ne trči, pazi šta pričaš\nLjubiša Milanović objašnjava da su svi šefovi radnih grupa svake nedelje imali kolegijume sa ministrom Dušanom Mihajlovićem, koga su informisali o tome dokle se stiglo u svakoj od istraga.\n„Kada sam ja rekao da sam došao do saznanja ko je vozač kamiona i ko ga je isterao na Ibarsku magistralu, direktno mi se obratio Lukić rečima da ne trčim, da ne izlećem i da vodim računa šta pričam. U tom trenutku, to je izgledalo kao pretnja“, rekao je Milanović\nNa pitanje da li je i Dragan Karleuša davao neke informacije ministru na tim kolegijumima, Milanović je odgovorio da dok je on bio prisutan na kolegijumima, nije bilo informacija o ubistvu Slavka Ćuruvije.\n„To je išlo ovako – ministar pita Karleušu: ‘Kapetane, šta imate?’, ovaj krene da priča, ministar odmahne rukom i ide dalje“, svedoči Milanović.\nPošto je i Milanović referisao ministru kao šef operativne grupe koja je radila na rešavanju atentata na Ibarskoj magistrali, na jednom kolegijumu mu je Lukić „zapretio“.\n„Kada sam ja rekao da sam došao do saznanja ko je vozač kamiona i ko ga je isterao na Ibarsku magistralu, direktno mi se obratio Lukić rečima da ne trčim, da ne izlećem i da vodim računa šta pričam. U tom trenutku, to je izgledalo kao pretnja“, rekao je Milanović.\nKesić: Ne sećam se\nNa današnjem ročištu svedočio je i Zlatko Kesić, nekadašnji pripadnik „Poskoka“, koji je radio na rešavanju ubistva Slavka Ćuruvije. On je potvrdio navode mnogih drugih svedoka da su pokušali da saslušaju pripadnike Državne bezbednosti koji su pratili Ćuruviju, ali da im to nije dozvoljeno.\nNije znao da kaže ko i zbog čega to nije dozvolio. Dobili su samo njihove pisane izjave koje su analizirali, međutim, prema njegovim rečima, u njima nije bilo bogzna šta, „što je i logično jer su sami sebi uzimali izjave“.\nU nedelju u podne su se dogovorili da Legija dovede Pavkovića i Žarkovića na razgovor u ponedeljak, ali je već u 16 sati istog dana Milanović pozvan u MUP, gde mu je rečeno da je „uznemirio Jedinicu“\nKesić je u svom svedočenju bio prilično štur i uglavnom se mnogo toga nije sećao.\nRekao je da se tokom istrage sastao sa Momirom Gavrilovićem (kasnije ubijeni operativac RDB-a), da se u tom razgovoru kao potencijalni ubica nije pominjao pripadnik podzemlja Luka Pejović (takođe ubijen) i da se ne seća da li je tom prilikom sačinjena službena beleška.\nKao i nekadašnji načelnik Uprave kriminalističke policije Rodoljub Milović, Kesić je potvrdio njihov sastanak sa bivšim pripadnikom Službe Markom Žarkovićem, ali je za razliku od Milovića rekao da je Žarković negirao vezu sa belim golfom koji je navodno viđen blizu mestu ubistva.\nKada mu je predočena izjava Rodoljuba Milovića u kojoj on kaže da im je Žarković potvrdio da je vozio beli golf, Kesić je rekao da se toga ne seća.\nPrema njegovim rečima, dok je radio na slučaju, nije imao informaciju o tome da su se sada optuženi povezivali sa ubistvom Slavka Ćuruvije.\nOčekuje se da sutra svedoče bivši ministar policije Dušan Mihajlović i Dejan Nikolić.\nSVEDOK ODBRANE ILI OPTUŽBE?\nNa pitanje da prokomentariše svedočenje Ljubiše Milanovića koji je govorio o mogućim učesnicima ubistva koji se ne spominju u optužnici, Slobodan Ružić, zastupnik Jelene i Radeta Ćuruvije, kaže da mu se čini da to svedočenje ide u pravcu poremećenih međuljudskih odnosa u MUP-u Srbije.\n„Ne bih rekao da ovo svedočenje ima neki poseban značaj, posebno zbog toga što je cilj odbrane da tim nabrajanjem raznih imena ljudi koji nisu više živi skreće pažnju sa glavne teme – a to je utvrđivanje odgovornosti ovih lica protiv kojih se postupak i vodi“, kaže Ružić.\nS druge strane, advokat optuženih Zora Dobričanin Nikodinović kaže da je značaj ovog svedočenja veliki „ne samo za odbranu već i za istinu“.\n„Moje pitanje svim pripadnicima ‘Poskoka’ bilo je upravo to: Da li je neko nastavio da radi na proveri podataka do kojih je došao i zbog kojih je smenjen Ljuba Milanović? Odgovor je bio ne. Meni kao braniocu cilj je da se utvrdi istina, jer znam da je istina jednako sloboda mojih klijenata“, ističe Zora Dobričanin Nikodinović.\nZavršnica prvostepenog suđenja za ubistvo Slavka Ćuruvije: Duga ruka DB-a\nKomisija za istraživanje ubistava novinara: Zahtevamo efikasnije suđenje\nGunjić: Sud pokazuje dvostruke aršine\n← „Lopovski mediji“ i „besni fotografi“ (1): Rat koji na kraju dobija samo država\nOdloženo ročište po tužbi Stefanovića →


Keri: Budućnost rešavanja krize na Bliskom istoku ugrožena - Sputnjik Srbija\n23:30 23.12.2016 Preuzmite kraći link\nBudućnost rešavanja na Bliskom istoku je u opasnosti, izjavio je američki državni sekretar Džon Keri, objašnjavajući razloge zbog kojih su se Sjedinjene Američke Države uzdržale prilikom glasanja u Savetu bezbednosti Ujedinjenih nacija o rezoluciji koja osuđuje Izrael.\n„SAD su danas delovale sa jednim jedinim ciljem — da se sačuva mogućnost rešavanja na osnovu dveju država…“, rekao je Keri.\nPrema njegovim rečima, budućnost regiona je ugrožena rizikom od terorizma, nasilja i širenja netrpeljivosti.\n„Zbog toga ne možemo da stanemo na put rezoluciji UN koja jasno daje na znanje da obe strane moraju da deluju sada kako bi sačuvale mogućnost mira“, izjavio je Keri.\nrezolucija, Savet bezbednosti UN, Džon Keri, Palestina, Izrael


Srbija na raskršću - Politika i društvo - Ceopom Istina\nNaslovna / Politika i društvo / Srbija na raskršću\nKategorija: Politika i društvo / Objavljeno: 30/04/2013, 16:06\nSrbija u Novu 2013. godinu unosi staru i suštinsku dilemu kuda dalje. Posle 2008. godine bivši režim, kako su pojedini njegovi najviši predstavnici govorili, pokušavao je da promeni „istorijski kod srpskog naroda“ i na taj način nas približi evroatlantskoj porodici naroda. Šta se tada zapravo mislilo pod „promenom istorijskog koda“? Nema sumnje da je reč o promeni istorijske vertikale srpskog naroda, odnosno o promeni ključnih odredbi nacionalnog identiteta.\nPošto je jasno da je srpski nacionalni identitet neodvojiv od Kosova, bivši režim je u svom naumu „promene istorijskog koda“ preduzeo niz važnih koraka koji su vodili Kosovo u nezavisnost. Podsetiću ukratko na taj porazni put od prihvatanja EULEKS-a, preko traženja savetodavnog mišljenja od Međunarodnog suda pravde, sve do briselskih sporazuma.\nAli „promena istorijskog koda“ nije podrazumevala samo saučesništvo u procesu puzajećeg priznavanja Kosova, već je značila i aktivan odnos uspostavljanja novih stubova identiteta srpskog naroda. A ti novi stubovi na kojima počiva „promena istorijskog koda“ odnose se na promenu vojnog statusa, promenu državnog i ekonomskog statusa, i promenu samog duhovnog uporišta srpskog naroda. Drugim rečima, ti novi stubovi srpskog identiteta predstavljaju pristupanje NATO-u, pristupanje Evropskoj uniji i jedan suštinski novi duhovni oslonac koji bi nastao temeljnim reformisanjem predanja i ustrojstva naše Crkve njenim približavanjima zapadnim obrascima.\nKada je reč o NATO-u veoma je važno uočiti da je od 2008. godine na svakom NATO samitu išao formalni zaključak da se pozdravlja opredeljenje vlasti u Beogradu da pristupi evroatlantskoj zajednici. Bitan korak u satiranju srpske vojske i njenog prilagođavanja NATO-u bila je odluka da se ukine redovno služenje vojnog roka. Koliko se vlast u Srbiji od 2008. godine zaklinjala u Evropsku uniju kao novom stubu, ne bi trebalo uopšte ni trošiti reči.\nMeđutim, na majskim izborima iako je režim imao odrešene ruke da čini što god hoće, voljom naroda izabrana je nova vlast. Jedan opšti nacionalni sunovrat ili kako bi bivši režim rekao „promena istorijskog koda“, stavljen je pod znak pitanja. Nova vlast je izričito saopštila da će poštovati proglašenu vojnu neutralnost i da neće uvesti Srbiju u NATO. Ipak, najviše muke nova vlast ima sa definisanjem odnosa prema Evropskoj uniji, jer objektivno gledajući tu smo se najviše i zapetljali sa ratfikovanjem Sporazuma o stabilizaciji i pridruživanju.\nS druge strane, dobra stvar u odnosima sa Evropskom unijom jeste činjenica da Srbija teško da će dobiti datum za pristupne pregovore u martu, odnosno junu. To može da opredeli novi put Srbije na ovom raskršću na kojem se našla. Kada Evropska unija zbog svojih unutrašnjih razloga po svemu sudeći kaže – ne – Srbiji, onda će i Srbija morati da odluči kuda dalje. Da li da sebi veže ruke i bude beskorisni satelit Evropske uniji ili će se okrenuti sebi, svojim nacionalnim i ekonomskim interesima, i proglasiti političku neutralnost.\nNaravno, pitanje Kosova je neizbežno u sudbini Srbije. Ni ovakva Platforma predsednika Srbije i skupštinska Rezolucija nisu po volji Brisela i Vašingtona. Po njihovoj volji je samo politika bivšeg režima da se bude saučesnik u pravljenju nezavisnog Kosova. Zato će zapadni centri moći odbaciti i ovakvu Rezoluciju pod izgovorom da nije realna. Jer osim nezavisnosti Kosova njima ništa nije realno. Baš zato stav Srbije trebalo bi da bude da sam proces stvaranja nezavisnosti Kosova nije realan i prihvatljiv. A to u praksi ne znači ništa drugo nego zamrzavanje konflikta. Odbijanje Zapada da prihvati bilo koje kompromisno rešenje dovodi kosovsko pitanje u status zamrznutog konflikta. Ne može biti da je moralno opravdana ucena Brisela i Vašingtona da Srbija mora biti saučesnik u pravljenju nezavisnosti Kosova, a da je zamrzavanje konflikta suprotno životnim i suštinskim interesima Srbije.\nNema sumnje da će 2013. biti godina u kojoj će nas krupni problemi naterati da se opredelimo kojim putem dalje. Pred nama je pitanje da li ćemo kao narod i država pronaći put koji nam omogućava život i slobodu ili ćemo nastaviti marionetski da se\nvezujemo za Brisel i Vašington. Zapravo ključno pitanje je da li će se Srbija izboriti da sa zapadnim zemljama sarađuje kao slobodna i nezavisna država ili će sebe potčiniti zapadnim interesima. To je pitanje biti ili ne biti za Srbiju.\nOstavite komentar na Srbija na raskršću


I. Đ. 17. aprila 2017. 15:20\nZa prodaju kuće na njujorškoj Petoj aveniji, jedne od dve nekretnine koje su za prodaju oglasile Republika Srbija i ostale bivše države SFRJ, zainteresovano je šest potencijalnih kupaca, objavio je „Njujork post“.\nU kući na Petoj aveniji bila je smeštena Misija Srbije u Ujedinjenim nacijama, a prema rečima Tristana Harpera iz agencije „Daglas Eliman“, kuća je netaknuta i onaj ko je kupi, posedovaće „komad istorije Njujorka“.\nU cenu ulazi celokupna unutrašnjost kuće – nameštaj, slike, zlatni svetlarnik i niz drugih pozlaćenih detalja, navodi list.\nPrvi vlasnik zgrade je bio guverner Long Ajlenda – Robert Bikman Livingston, po kome zgrada i nosi naziv „Bikmanova kuća“.\nPored ovog objekta, na prodaju je oglašen još jedan dupleks na Park aveniji – penthaus koju su vlasti bivše Jugoslavije kupile 1975. godine.\nU pitanju je šestosobni dupleks apartman, sa četiri kupatila, kojeg su svojevremeno koristili jugoslovenski ambasadori u UN-u, čija je cana, kako je Harper rekao „Njujork postu“ oko 20 miliona dolara.


02.12.2019. - 10:22\nUpoznali smo ga u Nišu za vreme polufinala Kupa, sada igra prvu sezonu u Partizanu i sve češće dobija priliku kod trenera Sava Miloševića.\nLazar Pavlović bio je svedok jedne od najdramatičnijih završnica u Partizanovoj skorijoj istoriji. Mladi fudbaler "parnog valjka" rasplet trilera u Hagu pratio je sa klupe za rezervne igrače.\nIako je mislio da će to biti prelepo veče, na kraju se nije radovao.\nNjegovi drugari i saigrači ispustili su 2:0 i tako upropastili sve dobro što su na terenu gradili skoro 90 minuta. Ali, takav je fudbal, svestan je toga i Pavlović.\n"Jako je bitno sto smo pobedili u Šapcu posle one utakmice u Hagu", počeo je vezni fudbaler Partizana, koga je trener Savo Milošević prvi put ubacio u vatru u revanšu polufinala Kupa Srbije prošle sezone u Nišu.\n"Sad nam je liga ostala i moramo svaku utakmicu da uđemo sto posto i da pobeđujem. Verujte mi, mnogo je teže kad gledate onako sa klupe, imali smo dobro igru... Ali, to se desava u fudbalu, pad koncentracije i gotovo", nije imao snage više da priča o Alkmaru.\nMilošević mu sve češće pruža priliku.\n"Da, dobijam sve češće prilike i jako sam zadovoljan, ovo mi je prva sezona i bitno mi je da ulazim i da sazrevam u seniorskom fudbalu. Za sada sve ide kako treba, zadovoljan sam", podvukao je Lazar Pavlović, koji je 2. novembra napunio 18 godina.


Ministarstvo: Mihajlović sa predstavnicima Jugorosgasa razgovarala o izmeni međudržavnog sporazuma sa Rusijom | Insajder\nMinistarstvo: Mihajlović sa predstavnicima Jugorosgasa razgovarala o izmeni međudržavnog sporazuma sa Rusijom\nMinistarka rudarstva i energetike Zorana Mihajlović razgovarala je danas sa predstavnicima kompanije Jugorosgas, a glavna tema sastanka bile su izmene međudržavnog sporazuma sa Rusijom iz 1996. godine kojim je i formirano preduzeće Jugorosgas, čiji su vlasnici ruski Gasprom i Srbijagas, a koji ističe 2021. godine.\nKako je saopštilo Ministarstvo, izmenama sporazuma trebalo bi da se reši pitanje sertifikacije Jugorosgas-transporta, ćerke-firme Jugorosgasa, kao nezavisnog operatora transporta gasa u Srbiji, čime će se rešiti dugodišnji nasleđeni problem u ovoj oblasti.\nAgencija za energetiku je u julu 2019. donela odluku kojom se toj firmi oduzima sertifikat izdat 2017. uslovno, jer u međuvremenu nisu ispunjeni uslovi iz Zakona o energetici, koji je usklađen sa direktivama EU u oblasti energetike.\nRad na izmenama međudržavnog sporazuma trebalo da bi da uključi i inicijativu za nastavak izgradnje mreže gasovoda na jugu Srbije, izgradnjom gasne interkonekcije sa Makedonijom, navelo je Ministarstvo.\nMihajlović je naglasila da je gasni sektor važan i za energetsku bezbednost Srbije, kao i za razvoj energetskog sektora. Istakla je značaj podrške ambasade Rusije u projektima izgradnje transportne i energetske infrastrukture.\nGeneralni direktor Jugorosgasa Aleksej Muratov rekao je da je ta kompanija u potpunosti otvorena za saradnju sa Ministarstvom i spremna na zajednički rad na boljem i efikasnijem rešavanju svih pitanja.\nPodsetimo, Jugorosgas je posrednička firma za uvoz svih količina gasa u Srbiji. O tome kako je ova firma postala posrednik i kolike su provizije samo za to što papirološki posreduje između ruskog Gasproma i javnog preduzeća Srbijagas, novinari Insajdera bavili su se u serijalu Energetski (Ne)sporazum.\nMilanović i vojni komandanti napustili obeležavanje godišnjice akcije Maslenica zbog ustaških simbola


Izdvajamo: Varheji: Vreme je da se odužimo Srbiji - www.025.rs\nwww.025.rs / SRBIJA / Izdvajamo: Varheji: Vreme je da se odužimo Srbiji\nVarheji: Vreme je da se odužimo Srbiji\nEvropski komesar za proširenje i susedske odnose Oliver Varheji apelovao je u Beogradu na sve građane da se vakcinišu i naglasio da EU želi da pomogne regionu da stekne otpornost i da će u tom cilju Zapadni Balkan dobiti 651.000 vakcina, od kojih će Srbiji pripasti 36.000. “EU će u narednom periodu biti fokusirana na glavno pitanje građana – kada mogu da se vakcinišem i zato ćemo pomoći region na to kako da stekne otpornost”, rekao je komesar tokom obilaska Instituta za javno zdravlje Srbije “Dr Milan Jovanović Batut” gde je danas stiglo privih 1.170 vakcina iz te donacije.\nProjekti svrljiških srednjoškolaca mogu promeniti svet\nUčenici srednje stručne škole “Dušan Trivunac Dragoš” iz Svrljiga, okupljeni u dve učeničke kompanije, osmislili su nove proizvode – Biofilter i LifeAid, kojih nema na tržištu, a mogli bi spasiti ljudske živote i životnu sredinu. Reč je o biorazgradivom filteru za cigarete sa semenom biljaka, kao i uređaju koji, kada se aktivira vazdušni jastuk u kolima, prilikom saobraćajnog udesa automatski obaveštava hitne službe o lokaciji nezgode.\nU cilju smanjenja zagađenja vazduha Ministarstvo zaštite životne sredine će ove godine realizovati velike projekte za zamenu kotlova za grejanje i pošumljavanje, a ugovori o tome na osnovu konkursa, koje je raspisalo ministarstvo, potpisani su sa više od 50 gradova i opština, kaže resorna ministarka Irena Vujović. Ona navodi da je u ministarstvu formirano odeljenje za saradnju sa jedinicama lokalne samouprave, što se ispostavilo kao veoma dobro, pošto se redovno odvija komunikacija, zajednički sagledavaju problemi i traže rešenja.\nPrivrednicima Zapadnog Balkana koji posluju i investiraju u Ujedinjenim Arapskim Emiratima privredne komore Dubaija i Srbije, partnerski i na predlog PKS, pomoći će u dobijanju “zlatnih” dugoročnih viza, dogovoreno je na sastanku predsednika tih komora. “Dogovorili smo da Privredna komora Srbije bude ta institucija koja će Privrednoj komori Dubaija predlagati poslovne ljude za takozvanu dugoročnu zlatnu boravišnu vizu (Golden long-term visa). Mogućnost da brzo i bez velikih procedura ostvaruju svoje poslovne ideje i grade svoje poslove u Dubaiju, imaće ne samo srpski, već i biznismeni iz celog regiona”, saopštio je Marko Čadež, predsednik PKS i Komorskog investicionog foruma (KIF ZB6).\nPredsednik Srbije sa Čen Bo o saradnji Kine i Srbije, infrastrukturnim projektima\nPredsednik Aleksandar Vučić sastao se sa ambasadorkom Narodne Republike Kine Čen Bo, sa kojom je razgovarao o strateškoj saradnji između dve zemlje, kao i o postojećim i novim infrastrukturnim projektima. Predsednik Vučić je istakao izuzetnu dinamiku u saradnji između Srbije i Kine koja je zasnovana na međusobnom poverenju i uvažavanju, kao i na stabilnoj ekonomiji i strateškom planiranju koji za cilj imaju dugoročne projekte na nacionalnom i regionalnom nivou\nPreko tri miliona prijavljenih za 60 evra – Od sutra prijava i telefonskim putem\nOvog jutra smo prešli broj od tri miliona prijavljenih za novčanu pomoć u iznosu od 30+30 evra, naveo je ministar finansija Siniša Mali. Do 10 časova se prijavilo 3.002.159 građana. Prijavite se putem portala Uprave za trezor na idp.trezor.gov.rs, a od sutra i telefonski putem kontakt centra.\nGojković: Predsednik SSP na Dan slobode medija deli novinare na podobne i nepodobne\nBrigu za slobodu medija predsednik Stranke slobode i pravde Dragan Đilas najbolje je pokazao odbijajući da odgovara na pitanja novinara, izjavila je potpredsednica Vlade i ministar kulture i informisanja Maja Gojković. “Oni koji neretko dele građane Srbije, sada su iskoristili Svetski dan slobode medija da dele i novinare na podobne i nepodobne, na novinare prvog i drugog reda, u pokušaju da ih diskredituju”, rekla je Gojković i dodala da niko nema prava da etiketira i deli novinare, pogotovu ne da njihovu podobnost određuje na osnovu redakcije u kojoj rade, jer takav odnos vodi ka urušavanju jednog od stubova demokratskog sistema čiji su oni nosioci.\nKad svekrva “počasti”: Najgore izjave koje su davale svojim snajama!


► Čanak: Sergej Tifunović je lažov i kukavica\nPredsednik Lige socijaldemokrata Vojvodine (LSV) Nenad Čanak demantovao je danas da je pretio predsedniku Pokreta slobodnih građana (PSG) Sergeju Trifunoviću i rekao da je Trifunović "lažov i kukavica" jer nije smeo u lice da mu ponovi uvrede koje je izrekao na njegov račun u petak na građanskom protestu u Novom Sadu.\n"Bio sam sada u PSG da nađem S.Trifunovića (u daljem tekstu Fido). Nije smeo da ponovi šta je izgovorio samo je ponavljao da je o meni rekao 'ono što sam ja govorio o Miloševiću'. Imao je punu kancelariju ljudi. Sada je definitivno. Sergej Trifunović je bezvredna kukavička krpa", napisao je Čanak na Tviteru.\nSergej Trifunović je ranije danas izjavio da je Čanak, u pratnji dva telohranitelja, došao u prostorije PSG u Beogradu i da se susret završio tako što mu je Čanak rekao da mu je uvredio porodicu i "da to košta".\n"Ne znam na šta je mislio, ali to je zvučalo kao mafijaška pretnja. Mi živimo u mafijaškoj državi, a on je osvedočeni mafijaš", rekao je Trifunović.\nPovodom tih Trifunovićevih optužbi, Čanak je na Tviteru napisao da je Trifunović ne samo kukavica nego i "lažov".\nTrifunović je u petak na protestu u Novom Sadu optužio Čanka da planira otcepljenje Vojvodine i na njegov račun izneo više uvreda kao što su "debelo krme" i "smrdljivo podlo đubre".


Ministar odbrane BiH Podžić - general Cavoli - Potvrda snažne opredijeljenosti, podrške i pomoći SAD-a\nMinistar odbrane Bosne i Hercegovine Sifet Podžić, sa saradnicima, razgovarao je 21. maja 2021. godine sa komandantom Američkih kopnenih snaga za Evropu i Afriku, generalom Christopherom Cavolijem i njegovim saradnicima.\nGeneral Cavoli boravi u posjeti Bosni i Hercegovini u svrhu praćenja vježbe “IMMEDIATE RESPONSE 21” koja se održava na tri lokacije Oružanih snaga BiH, gdje pripadnici Vojske SAD-a zajednički sa pripadnicima OS BiH uvježbavaju određene procedure i radnje, koje imaju za cilj jačanje ukupnih kapaciteta za obuku naših pripadnika, kao i jačanje stepena interoperabilnosti i združenog djelovanja u multinacionalnom okruženju.\nMinistar Podžić je na početku razgovora izrazio dobrodošlicu generalu Cavoliju i pozdravio odluku Vojske SAD-a da se dio vježbe “Immediatte response 21” realizira sa Oružanim snaga BiH, gdje 800 pripadnika Vojske SAD-a izvodi zajedničku vježbu sa pripadnicima OS BiH, što pruža izvanrednu mogućnost za jačanje individualnih i kolektivnih vještina naših pripadnika, i svojevrsna je prilika za stvaranje dugoročnih i korisnih prijateljstava među pripadnicima naših vojski.\n“Dolazak američkih vojnika na zajedničku vježbu sa OS BiH vidimo kao potvrdu snažne opredijeljenosti, podrške i pomoći SAD-a procesu daljnjeg osnaživanja mira i stabilnosti u našoj zemlji i široj regiji”, istakao je ministar Podžić tokom sastanka.\nRazgovaralo se i o našem zajedničkom učešću u operacijama podrške miru u okviru misije „Odlučna podrška“ u Afganistanu gdje su naši pripadnici stekli značajna iskustva, učvrstili operativna partnerstva i gdje trenutno sa našim operativnim partnerima koordiniramo proces povlačenja i završetka ove višegodišnje misije.\nU tom smislu je posebno istakao značaj, ulogu i doprinos OS BiH u dosadašnjim operacijama kolektivne sigurnosti, gdje je izrazio zahvalnost našoj zemlji na učešću u operacijama podrške miru u okviru misije Odlučna podrška u Afganistanu, u kojoj su naši pripadnici rame uz rame sa pripadnicima Vojske SAD-a vrlo hrabro i profesionalno izvršavali svoje zadatke i doprinosili globalnoj sigurnosti.\nU razgovorima je iskazana zahvalnost za podršku koju su naše institucije pružile u organizaciji vježbe Immediate Response 21, te je još jednom naglašena opredijeljenost Komande Američkih kopnenih snaga za Evropu i Afriku da bude u podrška našoj zemlji i našim oružanim snagama i u budućnosti.\nDan za Visoke zvanice (DV Day) će biti upriličen 22. maja 2021. godine na poligonu za obuku „Manjača“, gdje se očekuje prisustvo visokih državnih zvaničnika, ambasadora, vojnih atašea, kao i brojnih drugih zvanica.


I podela Kosova je moguća\nBEOGRAD - Međunarodna zajednica razmatra tri opcije kao mogući ishod dogovora Beograda i Prištine: podelu Kosova, status kvo i primenu modela dve Nemačke, pri čemu Beograd ne bi priznao Kosovo, a Priština ne bi dobila stolicu u UN, kaže za “Blic” izvor iz Vlade Srbije.\nZvaničan stav Srbije u pregovorima sa Prištinom u skladu je sa Ustavom Srbije i stavom da Srbija ne priznaje Kosovo, ali Beograd očekuje da u okviru dijaloga razmatra statusna pitanja, pre svega budući status severa Kosova.\nPodela se ne odbacuje kao moguće rešenje, ali je do njega neophodno doći kroz dogovor i dijalog, objašnjava izvor “Blica” iz Vlade. Za sada je to pitanje još daleko.\nHans Ola Urstad, savetnik u norveškom ministarstvu spoljnih poslova, juče je u razgovoru za “Blic”, potvrdio da ideja o podeli Kosova već dugo postoji u međunarodnoj zajednici.\n- Potrebno je da se postigne dogovor koji bi zadovoljio obe strane. Ako se Priština i Beograd dogovore to bi moglo da bude prihvaćeno u EU. Ne mogu da zamislim zbog čega Evropljani ne bi podržali i prihvatili nešto oko čega su se dogovorile dve zainteresovane strane - kaže Urstad za “Blic”.\nKao bivši ambasador OEBS-a u Beogradu, on smatra da bi takvo rešenje moglo da obezbedi stabilnost u regionu.\n- Ako je dogovor primenljiv i sveobuhvatan verovatno bi doneo i stabilnost, ali samo ako je obostrano prihvaćen - kaže Urstad.\nVećina zvaničnika međunarodne zajednice, posebno iz EU odbija u ovom trenutku javno i samu pomisao na podelu Kosova. Stefano Sanino, zamenik direktora Generalnog direktorata za proširenje u Evropskoj komisiji kaže za “Blic” da ta tema nije uopšte na dnevnom redu EU.\n- Podela Kosova nije prihvatljiva za EU. To nije deo plana kako da se stvari rešavaju. Suština nije u tome da se odsecaju delovi teritorije. Naprotiv, treba naći konkretna rešenja važna za život građana i to u okviru konteksta zemalja u kojima sada žive. Dijalog između Beograda i Prištine je za nas veoma važan i od njega očekujemo konkretne dogovore - kaže Sanino.\nDomaći eksperti podeljeni su oko prihvatljivosti podele Kosova. Vojin Dimitrijević, direktor Beogradskog centra za ljudska prava i ekspert za međunarodno pravo, za “Blic” kaže da smatra da je ideja o podeli odlična, ali pod uslovom da se ne razmenjuju teritorije.\n- Uveren sam da je ideja podele Kosova odlična, ali pod uslovom da Priština naknadno ne dobije pravo na kompenzaciju, u vidu dela teritorije Srbije koja je naseljena Albancima, a da sever Kosova pripadne Srbiji - kaže za “Blic” profesor Dimitrijević.\nOn upozorava da razmene stanovništva nikad nisu dobre i da su uvek bolne. Dimitrijević kaže da Srbija “može da zastupa podelu, ali mora da nađe partnera za to”.\n- Oni koji ne priznaju Kosovo moraju da odluče sa kim će se dogovoriti o promeni granica. Jer Kosovo niste priznali ako razgovarate o carinskom pečatu i matičnim knjigama, ali ako pričate o promeni granica onda ste ga priznali - upozorava Vojin Dimitrijević.\nGoran Svilanović, bivši ministar spoljnih poslova Srbije, a sada visoki zvaničnik OEBS-a u Beču, smatra da podela ne može da postane prihvatljiva za EU.\n- Moj je utisak da je vreme za tu ideju prošlo i propušteno. Možda je moglo o tome da se razgovara u vreme dogovora sa Marti Ahtisarijem, ali tada u Srbiji ta ideja nije bila prihvatljiva - kaže Svilanović za “Blic”.


Tokskiološki nalaz iz Beograda otkrio jesu li u krvi Davida Dragičevića pronađeni narkotici – Kakanj-X\nTokskiološki nalaz iz Beograda otkrio jesu li u krvi Davida Dragičevića pronađeni narkotici\nU krvi i urinu Ubijenog Davida Dragičevića nisu pronađeni nikakvi narkotici – ni LSD ni THC, potvrdio je toksikološki nalaz urađen u Beogradu, piše Slobodan Vasković na svom blogu.\nTaj nalaz stigao je u Okružno tužilaštvo Banjaluka, ali ga oni skrivaju i od javnosti i od svakog onog ko nije na njihovoj liniji pokušaja zataškavanja zločina teškog ubistva, piše Vasković.\nDalje dodaje da mu je informacija iz dva nezavisna izvora.\nDavor Dragičević apsolutno je u pravu kada tvrdi da su njegovog sina Davida likvidirali pojedini pripadnici MUP-a RS. Isti su, ujedno, i članovi NarkoKartela koji hara Banjalukom, ali i drugim gradovima u RS, piše na svom blogu Slobodan Vasković.


Priština: Milo Đukanović dočekan uz najviše počasti\nPredsednik Crne Gore Milo Đukanović započeo je dvodnevnu posetu Kosovu. Na glavnom trgu u Prištini, uz najviše počasti, dočekala ga je predsednica Kosova Vjosa Osmani.\nMilo ÄukanoviÄ‡ i Vjosa Osmani (Foto: RTV Kim)\nPosle svečane ceremonije, Milo Đukanović i Vjosa Osmani započeli su sastanak u zgradi Predsedništva Kosova. Nakon ovog susreta je predviđena konferencija za novinare, a potom i sastanak gosta iz Crne Gore sa predsednikom Skupštine Kosova Gljaukom Konjufcom.\nKako su kazali iz njegovog kabineta, predsednik Crne Gore će u prisustvu predsednice Kosova zasaditi drvo prijateljstva u bašti vladinog kompleksa i pokloniti se, zajedno s njom, pred spomenikom Nestalim osobama.\nPredsednica Vjosa Osmani prirediće svečanu večeru za predsednika Đukanovića i crnogorsku delegaciju.\nZa sutra je predviđen i sastanak sa predstavnicima crnogorske zajednice na Kosovu, kao i susreti sa gradonačelnikom Prištine i predstavnicima parlamentarnih opozicionih partija.\nDrugog dana posete, Đukanović će obići bazu KFOR-a, održati predavanje na AAB koledžu i učestvovati na Biznis forumu u organizaciji počasnog konzula Crne Gore na Kosovu.\nCrnogorski predsednik će, zajedno sa Vjosom Osmani, govoriti i na manifestaciji "Dani Crnogoraca na Kosovu" u organizaciji Udruženja Crnogoraca "Lovćen".\n25.06.2022 Restoran u Prištini u znak protesta zabranio ’’ulazak bez viza’’ građanima EU (297)\n25.06.2022 Sutra pitijada u Donjoj Gušterici (289)\n25.06.2022 Vučić: Situacija sve komplikovanija (206)\n25.06.2022 Kurti: Ne možemo da priznamo Srbiju koja ne priznaje Kosovo (199)\n25.06.2022 Otvorene granice između Kosova i Albanije vikendom tokom letnje sezone (183)